title: Metcalfen laki

text: Koska käyttäjä ei tarvitse verkkoa ottaakseen yhteyttä itseensä verkon todellinen hyödyllisten yhteyksien lukumäärä on oheisessa havainnollistavassa kuvassa "n"-kulmion lävistäjien lukumäärä, (kts myös kolmioluvut) :


title: Metcalfen laki

text: Tässäkin muodossa verkon arvo on suurissa verkoissa verrannollinen kommunikoivien osapuolten lukumäärän neliöön, kuten Metcalfen lain alkuperäisessäkin muodossa.


title: Metcalfen laki

text: Metcalfen lain pätevyydestä käydään vilkasta keskustelua. Katso Aiheesta muualla.


title: Metcalfen laki

text: Metcalfen lakia voidaan soveltaa moniin muihinkin verkkoihin kuin telekommunikaatioverkkoihin, kuten esimerkiksi tietokoneverkot, sosiaaliset verkot, organisaatiot jne.


title: Intian asevoimat

text: Intian asevoimat on sotilasorganisaatio, joka on vastuussa Intian puolustuksesta ja maan alueellisesta turvallisuudesta. Asevoimien ylipäällikkönä toimii Intian presidentti. Asevoimat ovat käskynalaisia ja vastuussa Intian hallitukselle, jota johtaa pääministeri. Asevoimat koostuvat kolmesta aselajista: maa-, meri- ja ilmavoimista. Lisäksi asevoimien apuna toimivat rannikkovartiosto ja puolisotilaalliset joukot, sekä ydinaseiden hallinnasta vastaavat strategiset joukot.


title: Intian asevoimat

text: Asevoimien henkilöstö koostuu nykyisin kokonaisuudessaan vapaaehtoisista. Tarvittaessa hallituksella on mahdollisuus asettaa voimaan yleinen asevelvollisuus, mikäli maan turvallisuus sitä vaatii. Tätä mahdollisuutta ei ole kuitenkaan vielä käytetty, ei edes Pakistania ja Kiinaa vastaan käytyjen sotien aikana.


title: Intian asevoimat

text: Intia on 2000-luvulla hankkinut runsaasti aseita erityisesti Venäjältä.


title: Kananugetti

text: Kananugetti on leivitetty usein broilerin rintafileestä valmistettu pala. Se voi olla myös kananlihasta tehdystä massasta puristettu. Kananugetit sisältävät valmistusteknisistä syistä huomattavan paljon kanan nahkaa ja tehdään usein mekaanisesti erotellusta kananlihasta.


title: Kananugetti

text: Suomen kaupoissa tuotetta myydään yleisesti einestuotteena sekä valmisruokapakasteena. Pikaruokapaikoissa kananugetit yleensä uppopaistetaan öljyssä. Kotona ne usein paistetaan uunissa tai paistinpannulla.


title: Kananugetti

text: Kananugettien kehittäjänä pidetään usein erheellisesti McDonaldsia. Kananugetit kehitti yhdysvaltalainen Robert C. Baker 1950-luvulla. McDonalds patentoi oman reseptinsä vuonna 1979 ja markkinointi alkoi vuonna 1980.


title: Leivittäminen

text: Leivittäminen eli paneeraus tai panerointi tarkoittaa ruoka-aineen kastamista jauhoihin ennen paistamista. Käsittely antaa ruoalle sen paistuessa rapean ja maukkaan pinnan. Jauhoina voidaan käyttää maustettua korppujauhoa ja joskus myös vehnäjauhoa. Ennen jauhotusta ruoka-aine voidaan kastaa vatkatussa kananmunassa.


title: Leivittäminen

text: Tunnettuja leivitettyjä ruokia ovat esimerkiksi wieninleike ja kalapuikot, jälkiruoista friteeratut banaanit ja uppopaistettu jäätelö.


title: Korppujauho

text: Korppujauho on ruoanlaitossa ainesosa, jota käytetään muun muassa mureketaikinaan sekä liha-, kala- ja kasvisten leivittämiseen sekä laatikkoruokien ja kinkun kuorruttamiseen. Leivonnassa korppujauhoa käytetään kakku- ja leivosvuokien jauhottamiseen leivonnaisen vuoasta irrottamisen helpottamiseksi.


title: Korppujauho

text: Korppujauhoa voidaan valmistaa hienontamalla korppuja tai kuivaa leipää. Leipomoiden ja korpputehtaiden sivutuotteena syntyvää korppujauhoa saa myös valmiina, jopa valmiiksi maustettuna.


title: Korppujauho

text: Panko on japanilaisen keittiön käyttämää vaaleaa, karkearakenteista korppujauhoa.


title: Use Your Fingers

text: Use Your Fingers on The Bloodhound Gang -yhtyeen debyyttialbumi. Cheese Factory Records julkaisi sen 18. heinäkuuta 1995.


title: Santonen

text: Santonen on Hailuodon itäisin niemi ja yksi kolmesta saaresta, jotka maannousun myötä sulautuivat yhteen ja muodostivat Hailuodon saaren. Santosen pituus itä-länsisuunnassa on 8,2 kilometriä, mitattuna niemen itäisimmästä luonnollisesta kärjestä Potinlahden ja Ojakylänlahden välisen lyhyen kannaksen kapeimpaan kohtaan, jossa on myös niemen kapein kohta, 1 200 metriä. Niemen suurin leveys on 3,5 kilometriä mitattuna Piekkolankarin ja Rekonnokan välillä.


title: Santonen

text: Santonen on pääasiassa entistä merenpohjaa, joka on muuttunut eroosion ja maannousun myötä kuivaksi hiekkakankaaksi, jota pääosin peittävät havumetsät, etupäässä mäntymetsät. Niemen rantoja reunustavat paikoin leveät rantaruoikko- ja pensaikkoalueet sekä kosteikot.


title: Santonen

text: Niemellä sijaitsevat Vasken kylä sekä Huikun lautta- ja kalasatama sen itäisimmässä kärjessä. Saaren tärkein tieväylä, Luovontie alkaa Huikusta ja jatkuu niemen etelärantaa seuraillen aina Potinlahdelle saakka.


title: Saksan demokraattinen naisliitto

text: Saksan demokraattinen naisliitto (, lyh. DFD) oli Saksan demokraattisessa tasavallassa ja Itä-Berliinissä toiminut naisten joukkoliike. Liikkeen tarkoituksena oli edustaa naisia eri tasojen hallintoelimissä ja työskennellä naisten oikeuksien hyväksi yhteiskunnassa. Käytännössä DFD oli Itä-Saksan valtiota yksinvaltaisesti hallinneen kommunistipuolueen, Saksan sosialistisen yhtenäisyyspuolueen tukijärjestö ja suurin osa liikkeen virkailijoista oli myös kommunistipuolueen jäseniä. Demokraattinen naisliitto kuului Kansalliseen rintamaan ja muiden joukkoliikkeiden tavoin se lähetti myös edustajia Itä-Saksan parlamenttiin, kansankamariin. Vuodesta 1952 se lähetti edustajiaan myös alue- ja piirineuvostoihin.


title: Saksan demokraattinen naisliitto

text:
Saksan demokraattinen naisliitto perustettiin Naisten rauhankonferenssissa itäisessä Berliinissä maaliskuussa 1947. Liikettä edelsivät vuonna 1945 perustetut "antifasistiset naisvaliokunnat", jotka myös järjestivät mainitun rauhankonferenssin. Konferenssissa oli läsnä 811 naista Neuvostoliiton Saksan-miehitysvyöhykkeeltä, 104 naista läntisiltä miehitysvyöhykkeiltä sekä ulkomaisia vieraita. DFD:n ensimmäiseksi puheenjohtajaksi valittiin Elli Schmidt. DFD ilmoitti olevansa aluksi "antifasistinen ja demokraattinen, puoluepoliittisesti ja uskonnollisesti sitoutumaton naisasialiike", joka halusi saada taakseen naiset yhteiskunnan kaikista ryhmistä. Pian järjestö kuitenkin kehittyi Itä-Saksan valtiojohtoa tukevaksi kommunistiseksi naisjärjestöksi. Se vaikutti yhteiskunnassa muutoinkin kuin naisasiakysymyksissä. Järjestö organisoi esimerkiksi virallisia rauhanmarsseja ja ydinaseiden vastaisia kampanjoita.
Järjestöön liittyi jo sen perustamisvuonna 200 000 jäsentä. Vuonna 1985 järjestön jäsenmäärä oli jo 1,5 miljoonaa.


title: Saksan demokraattinen naisliitto

text: 8. maaliskuuta 1951, kansainvälisenä naistenpäivänä perustettiin Saksan demokraattinen naisliitto myös läntiseen Saksaan. Se kuitenkin kiellettiin pian maan perustuslain vastaisena.


title: Saksan demokraattinen naisliitto

text: Saksan demokraattinen naisliitto ymmärsi itsensä naisten vapautusliikkeen ilmentymäksi ja sen työn jatkajaksi. Sen tavoitteena oli luoda sosialistinen vaihtoehto porvarilliselle naisliikkeelle, jota sosialismissa pidettiin hallitsevan luokan yrityksenä yrityksenä estää naisten todellinen vapautuminen myöntämällä heille demokraattisia näennäisvapauksia kapitalismissa. Porvarillista naisliikettä pidettiin sosialismissa yhteiskunnan vastaisena ja ristiriitoja luovana. DFD katsoi taistelevansa naisten vapauden puolesta tukemalla koko yhteiskunnan muuttamista sosialistiseksi, koska naisten sorron katsottiin lakkaavan itsestään sosialismin toteutuessa. Säännöissään DFD ilmoitti tehtäväkseen naisten ja miesten tasa-arvon toteuttamisen yhteiskunnassa Itä-Saksan perustuslain mukaisesti. Järjestö vaikutti siihen, että Itä-Saksassa säädettiin syyskuussa 1950 laki "naisten ja lasten suojaamiseksi" ja laki naisten oikeuksista.


title: Saksan demokraattinen naisliitto

text: Toimintansa ensimmäisinä vuosina DFD järjesti luento- ja valistustilaisuuksia terveys- ja ehkäisykysymyksistä. Vuonna 1964 järjestetyn 1. naiskonferenssin jälkeen DFD ilmoitti ensisijaiseksi tehtäväkseen työttömien ja osa-aikatyötä tekevien naisten saattamisen mukaan työelämään. Täten naisten panos saataisiin mukaan yhteiskunnan rakentamiseen ja naiset eivät syrjäytyisi yhteiskunnassa. Samoin DFD ilmoitti tavoitteekseen "järjestäytymättömien" naisten tavoittamisen. Jotta naiset voisivat tulla mukaan työelämään, DFD auttoi järjestämään lastentarhoja ja lasten päiväkoteja.


title: Saksan demokraattinen naisliitto

text: Demokraattinen naisliitto halusi myös lisätä naisten koulutusta. Järjestön aloitteesta Itä-Saksassa perustettiin 1960-luvun jälkipuoliskolla lukuisia "naisten akatemioita" ja naisille suunnattuja kursseja. 1970-luvulla liike organisoi eri puolilla Itä-Saksaa ja Itä-Berliinissä yli 200 "kotitalous- ja perheneuvolaa", joissa naisille jaettiin tietoa kotitalouden askareista, lastenhoidosta ja perhe-elämästä. Keskusten toiminta ulottui avioliittoneuvonnan antamisesta ruoanlaittokurssien järjestämiseen.


title: Saksan demokraattinen naisliitto

text: Itä-Saksan kommunistipuolueen menetettyä valta-asemansa DFD osallistui ensimmäisiin (ja viimeisiksi jääneisiin) vapaisiin kansankamarivaaleihin maaliskuussa 1990. Järjestö sai kuitenkin vain 0,33 % äänistä ja vain yhden edustajan parlamenttiin. Saksojen yhdistyttyä vuonna 1990 DFD muutti nimensä muotoon Demokraattinen naisliitto (), lyh. DFB. Sen toimintakeskukset ovat itäisen Saksan alueella. DFB pitää yllä mm.naisten turvataloja.


title: Saksan demokraattinen naisliitto

text: Osa DFD:n jäsenistä organisoitui joulukuussa 1989 Riippumattomaksi naisliitoksi (), lyh. UFV.


title: Abracadabra

text: Abracadabra voi tarkoittaa ainakin seuraavia asioita:


title: One Fierce Beer Coaster

text: One Fierce Beer Coaster on alternative rock yhtyeen The Bloodhound Gang studioalbumi, joka julkaistiin 3. joulukuuta, 1996. Albumi sisältää yhtyeen yhden tunnetuimmista kappaleista, kappaleen "Fire Water Burn", jonka kertosäe on otettu Rock Master Scott & the Dynamic Three:n kappaleesta "The Roof Is on Fire".


title: Kalmanralli 2000

text: Kalmanralli 2000 () on vuonna 1975 ensi-iltansa saanut toimintaelokuva. Sen on ohjannut Paul Bartel ja pääosissa ovat David Carradine ja Sylvester Stallone.


title: Kalmanralli 2000

text: Elokuvassa eletään vuotta 2000, jolloin pidetään kuolemanralleiksi kutsuttuja kilpailuja, joissa kuljettajat ottavat toisistaan mittaa toinen toistaan vaarallisemmilla autoilla. Kilpailussa voittaja ei ole se, joka tulee maaliin ensimmäisenä, vaan se, jolle on kertynyt eniten pisteitä. Pisteitä saa yliajetuista ihmisistä. Lapsista ja vanhuksista saa enemmän pisteitä kuin aikuisista miehistä ja naisista. Kisojen ennakkosuosikit ovat Frankenstein ja Machine-Gun Joe, jotka ovat valmiita mihin tahansa voittaakseen tämänkertaiset kisat.


title: Vaski (kylä)

text: Vaski on kylä Hailuodon Santosen niemellä. Kylä sijaitsee Ojakylänlahden pohjoisrannalla Santosen eteläosassa Luovontien varrella, noin neljä kilometriä länteen Huikun lautta- ja kalasatamasta, ja noin 17 kilometrin päässä Hailuodon kirkonkylältä.


title: Vaski (kylä)

text: Kylän rakennukset ovat levittäytyneet noin kilometrin matkalle Ojakylänlahden rannan ja Luovontien väliselle alueelle. Alueella on jonkin verran niittyjä ja peltoja, mutta pääasiassa alue on metsäistä. Päätienä toimivan Luovontien lisäksi alueella ei ole muita rannansuuntaisia teitä, vaan tiestö on lähes yksinomaan Luovontieltä haarautuvia piha- ja metsäautoteitä.


title: Vaski (kylä)

text: Vaskessa on Hailuodon kunnan ylläpitämä autiotupa.


title: The Long Kiss Goodnight

text: The Long Kiss Goodnight on vuonna 1996 tehty toimintaelokuva. Elokuvan on ohjannut Renny Harlin ja pääosissa ovat Geena Davis ja Samuel L. Jackson.


title: The Long Kiss Goodnight

text: Elokuva kertoo perheenäidistä Samantha Cainesta, joka joutuu auto-onnettomuuteen. Samantha selviää kolarista hengissä, ja huomaa omaavansa kykyjä joita ei aikaisemmin ole pystynyt tekemään. Samantha palkkaa yksityisetsivän, Mitch Henesseyn, tutkimaan hänen menneisyytään ja pian hän saakin tietää hän on palkkatappaja ja hänen oikea nimensä onkin Charlene "Charly" Baltimore. Pian hän onkin Mitchin tavoin hengenvaarassa.


title: Luotokeskus

text: Luotokeskus on Hailuodon Marjaniemessä sijaitseva vapaa-ajankeskus. Luotokeskus sijaitsee Marjaniemen majakan ja luotsiaseman vierellä kalasatamassa Hailuodon läntisimmässä niemessä. Luotokeskusta hallinnoi ja kehittää Oulun Seudun Setlementti, ja se muodostuu Ranta-Sumpun leirintä- ja majoitusalueesta sekä ravintolasta, Luotsihotellista sekä vierasvenesatamasta.


title: Luotokeskus

text: Luotokeskuksen yhteydessä toimii myös hailuotolaisen kulttuurin, koulutuksen ja tutkimustoiminnan keskus Luototalo jonka näyttely avattiin vuonna 2007. Interaktiivisessa näyttelyssä esitellään erityispiirteitä merellisestä luonnosta ja elämäntavasta. Näyttelyssä on myös täytettyjä eläimiä ja kaloja, jotka on sijoitettu luonnonmukaista jäljittelevään ympäristöön. Näyttelyyn liittyy myös "Rannan reitti" -luontopolku on noin 800m pitkä lankkupolku joka alkaa Marjaniemen majakan läheltä.


title: Jokeri (pelikortti)

text: Jokeri on pelikortti, joka vastaa peleissä mitä tahansa korttipakassa olevaa korttia. Pelaaja, joka käyttää kortin pelissä, saa itse valita, mitä korttia jokeri edustaa. Jokeria ei saa käyttää joissakin peleissä. Joissakin peleissä jossa jokeria saa käyttää on 2-3 jokeria pakassa. Jos pokerissa käytetään jokeria, se on yleensä arvoltaan mikä tahansa kortti. Jokerilla on useita kutsumanimiä, kuten joksu, jokru, jokka, nikke ja narri.


title: Israelin Gazan operaatiot 2007

text: Israelin Gazan operaatiot 2007 olivat seurausta Hamasin Israeliin ampumille Katjuša-raketeista, joihin Israel vastasi ilmaiskuilla. Hamas jatkoi rakettien ampumista ja itsemurhaiskuja. Israel pidätti kaksi palestiinalaishallituksen ministeriä. Ilmaiskuissa sai surmansa ainakin 48 palestiinalaista, ja 30 palestiinalaista pidätettiin. Samaan aikaan palestiinalaiset ampuivat lähes 250 rakettia Israelin alueelle. Kaikkiaan vuoden 2007 aikana noin 2 000 rakettia ammuttiin Gazasta Israeliin.


title: Israelin Gazan operaatiot 2007

text: Pääministeri Ehud Olmert ja puolustusministeri Amir Peretz päättivät vastatoimien lisäämisestä. Edellisellä viikolla yli 30 rakettia ammuttiin Israeliin.


title: Israelin Gazan operaatiot 2007

text: Israelin ilmavoimat iskivät Hamasin päämajaan Rafahissa. Fatahin mukaan iskussa kuoli kuusi ja ainakin 15 haavoittui.


title: Israelin Gazan operaatiot 2007

text: Kaksi ihmistä, joiden oletettiin valmistautuvan Qassam-raketin laukaisuun kuoli Israelin ohjusiskussa. Kaksi ihmistä haavoittui lievästi Sderotissa raketti-iskuista.


title: Israelin Gazan operaatiot 2007

text: Viisi Hamasin jäsentä kuolee Israelin ilmaiskussa Gazassa. Israelin mukaan miehet yrittivät kaivaa tunnelia Israelin puolelle. Kolme ihmistä haavoittui raketin iskettyä Sderotiin.


title: Israelin Gazan operaatiot 2007

text: Kaksi Hamasin jäsentä kuoli autoonsa Israelin ilmaiskussa. Kolmas paikallaolija kuoli myöhemmin vammoihinsa.


title: Israelin Gazan operaatiot 2007

text: Kymmenen rakettia ammutaan Gazasta, mutta kukaan ei haavoittunut iskuissa. Israelin ilmaiskussa Gazan kaupunkiin kuoli kahdeksan ihmistä ja kolmetoista haavoittui. Israelin mukaan kuolleista viisi oli Hamas-liikkeen terroristeja. Ilmaiskun kohteena hamaspoliitikko, Khalil al-Hayan kotitalo. al-Haya ei ollut kotona iskun aikaan. Toisessa iskussa kuoli palestiinalaisten mukaan yksi siviili ja kolme muuta haavoittui. Kolmannessa iskussa kohteena oli Islamilainen jihad -ryhmälle raketteja valmistanut tehdas. Pääministeri Olmert kertoi harkitsevansa diplomaattista ratkaisua konfliktiin yhdessä kansainvälisen yhteisön kanssa. Hän myös määräsi lisää ilmaiskuja raketti-iskujen pysäyttämiseksi.


title: Israelin Gazan operaatiot 2007

text: Neljä Islamilainen jihadin terroristia kuoli autoonsa Israelin ilmaiskussa Beit Lahian kaupungissa pohjois-Gazassa. He olivat laukaisseet joitakin Qassam-raketteja Israeliin. Palestiinalaisten raketti-iskussa kuollut israelilaisnainen oli ensimmäinen kuolonuhri marraskuun jälkeen. Israelilaisten mielenosoituksessa poltettiin renkaita, mutta protesti keskeytyi rakettihälytyksen vuoksi.


title: Israelin Gazan operaatiot 2007

text: Hamas-järjestön terroristit ilmoittivat ampuneensa useita raketteja Israeliin. Israel tuhosi ilmaiskussa ammusvaraston. Paikallisten mukaan iskussa haavoittui seitsemän ihmistä.


title: Israelin Gazan operaatiot 2007

text: Terroristit ampuivat kahdeksan rakettia Israeliin. Kukaan ei kuitenkaan loukkaantunut. Kaksi israelilaissotilasta haavoittui Gazan rajalla. Iskusta epäiltiin terroristeja, mutta IDF piti mahdollisena vahinkoa.


title: Israelin Gazan operaatiot 2007

text: Iskuista huolimatta Hamas sai Gazan kaistaleen hallintaansa 15. kesäkuuta 2007. Syyskuussa Israel julisti sen vihollisalueeksi.


title: Nina Banerjee-Louhija

text: Nina Banerjee-Louhija (oik. Louhija, ent. Standertskjöld-Nordenstam, ent. Nylander; s. 27. elokuuta 1940 Kalkutta, Brittiläinen Intia) on suomalainen kirjailija. Hän asuu osan vuodesta Helsingissä, osan Tammisaaressa ja osan Antibesissä, Ranskassa.


title: Nina Banerjee-Louhija

text: Banerjee-Louhijan isä oli lentokoneinsinööri Sunil Kumar Banerjee ja äiti Sylvi Tyra Marjatta Kotro. Hän itse on koulutukseltaan työterveyshuollon ja yleislääketieteen erikoislääkäri. Hän on kertonut lähteneensä lukemaan lääketiedettä Albert Schweitzerin innoittamana. Hän on kirjoittanut sekä viihde- että tietokirjoja. Kirjassa "Yhden päivän kuningatar" hän kertoo vanhempiensa tarinan.


title: Nina Banerjee-Louhija

text: Banerjee-Louhija muutti 6-vuotiaana Suomeen, kävi koulunsa Suomessa ja valmistui lääketieteellisestä tiedekunnasta vuonna 1966.


title: Tomb of the Mutilated

text: Tomb of The Mutilated on Cannibal Corpsen kolmas studioalbumi. Metal Blade Records julkaisi sen vuonna 1992, ja se on yhtyeen viimeinen, jossa on mukana alkuperäiskitaristi Bob Rusay. Albumi kiellettiin Saksassa kesäkuuhun 2006 saakka.


title: Tomb of the Mutilated

text: Monet fanit pitävät "Tomb of the Mutilatedia" Cannibal Corpsen parhaana albumina. Albumilta löytyy myös yhtyeen tunnetuin kappale, Hammer Smashed Face – joka kuullaan myös elokuvassa Ace Ventura – lemmikkidekkari.


title: Miso

text: Miso () on japanilainen, käyneistä soijapavuista valmistettu tahna. Se on yksi japanilaisen keittiön perusraaka-aineista, jota voidaan käyttää esimerkiksi keittoihin, marinadeihin ja kastikkeisiin. Sitä valmistetaan höyrytetyistä soijapavuista, suolasta ja käymisprosessin aloittavasta "kōjista", joka sisältää "Aspergillus oryzae" -homeen avulla käytettyjä soijapapuja, riisiä tai ohraa.


title: Miso

text: Misotyyppejä on lukemattomia, mutta kolme perustyyppiä ovat riisimiso, jonka valmistukseen käytetään soijapapuja, suolaa ja riisiä, ohramiso, johon käytetään riisin sijaan ohraa, ja soijamiso, johon käytetään vain soijapapuja ja suolaa. Valtaosa Japanissa valmistetusta misosta (noin 80 prosenttia) on riisimisoa. Siitä suurin osa on punaista misoa ("akamiso"), joka on suolaisempaa ja proteiinipitoisempaa kuin mieto, makeampi valkoinen miso ("shiromiso"). Valkoista misoa käytetään etenkin salaatteihin ("aemono") ja makeisiin.


title: Miso

text: Misoa valmistetaan lisäämällä keitettyyn, ruumiinlämpöiseksi jäähtyneeseen riisiin tai ohraan "Aspergillus oryzae" -hometta. "Kōji"-nimisen seoksen annetaan käydä muutaman päivän ajan, minkä jälkeen sitä, vettä ja suolaa lisätään murskattuihin soijapapuihin. Valmistukseen suositellaan merisuolaa, koska se sisältää käymisprosessille hyödyllisiä alkuaineita kuten magnesiumia ja kalsiumia. Sekoitettu massa kaadetaan tynnyreihin, joissa sen annetaan käydä toistamiseen. Paras miso saa fermentoitua kahden kesän ajan. Aiemmin mison laatu vaihteli, koska valmistuksessa käytettiin aiemmista eristä saatuja homekantoja, joiden toimivuutta ei voitu varmistaa, ja misonvalmistajat säätelivät homeen saatavuutta. Nykyisin tutkimuksen myötä on kehitetty ”standardoituja” misotuotteita ja kōji-kantoja on vapaasti saatavilla.


title: Miso

text: Mison valmistus lienee saapunut Japaniin Koreasta tai Kiinasta 500–600-luvuilla, mutta se kehittyi Japanissa pian omanlaiseksi tuotteekseen. Jo vuonna 701 keisari Monmu perusti viraston säätelemään mison tuotantoa ja kauppaa. Alun perin misoa valmistettiin buddhalaisissa temppeleissä ja käytettiin lähinnä keisarillisessa hovissa, mutta 900-luvulla se levisi jo provinsseihin ja myöhemmin myös tavallisen kansan keskuuteen. Erityisen suosituksi se tuli Muromachi-kaudella, kun sille kehittyi erilaisia käyttötapoja ja alueellisia valmistusmuotoja.


title: Miso

text: Mison käyttötavoista yleisimpiin kuuluu misokeitto ("misoshiru"), perinteinen aamiaisruoka. Sitä käytetään myös pataruokiin ("nimono"), marinaideihin paistettaessa ("dengaku") ja esimerkiksi pikkelseihin ("misozuke"). Misoa on historiallisesti pidetty terveyttä kohentavana tuotteena, ja sen terveysvaikutuksista on tehty paljon tutkimusta. Säännöllisesti misokeittoa syövillä on havaittu esiintyvän vähemmän vatsan tulehdussairauksia, ja misoon liitetään myös syöpää ehkäiseviä vaikutuksia.


title: OHB

text: OHB Technology AG (OHB = Orbitale Hochtechnologie Bremen, AG=osakeyhtiö) on saksalainen avaruusteknologiakonserni, joka perustettiin vuonna 2002. Sen pääkonttori on Bremenissä. Siinä toimii 795 työntekijää ja sen liikevaihto on 114 miljoonaa euroa. Yhtiön liikevaihto kasvoi vuonna 2010 50% tai enemmän yhtiön saadessa 14 Galileo-paikannussatelliitin urakan ja merkittävän osa MTG-sääsatelliittien urakoista.Omistaja Manfred Fuchs on pyrkinyt siihen, ettei omistamansa yritykset kasva liian isoiksi. Osan niistä hän omistaa henkilönä. Tämä voi liittyä alan subventiopolitiikkaan, verotukseen ja pk-yritysten tukiin Saksassa ja muualla Euroopassa.


title: OHB

text: OHB Technology AG koostuu (omistusosuus) seuraavista yrityksistä:


title: Hiidenniemen pooki

text: Hiidenniemen pooki oli tunnusmajakka, joka rakennettiin merimerkiksi Hailuodon saaren pohjoisosassa sijaitsevaan Hiidenniemeen. Pookin piirustukset laati intendentinkonttorin esimies, arkkitehti Ernst Lohrmann, ja se valmistui 1859. Tyyliltään pooki oli pelkistetty keilamainen kuusisivuinen torni, jonka rakennusmateriaalina oli puu. Tornissa oli huippumerkkinä tuuliviiri tai lippu. Pooki tuhoutui salamaniskun aiheuttamassa tulipalossa 1925. Krunnien saaristossa sijaitseva kuusisivuinen Ulkokrunnin pooki on rakenteeltaan lähes vastaava kuin Hiidenniemen pooki.


title: Bakteeritulehdus

text: Bakteeritulehdus on bakteerin aiheuttama tulehdus, kuten esimerkiksi angiina. Bakteeritulehduksia hoidetaan lääkkeillä, useimmiten antibiooteilla. Yleensä tulehdus ei parannu hoitamattomana .


title: Bakteeritulehdus

text: Varsinkin vastustuskyvyn ollessa heikko esimerkiksi ikenissä tai iholla oleva tulehdus voi levitä muualle elimistöön, kuten sydämeen. Puolustuskykyä heikentävät monet sairaudet, kuten diabetes, ja lääkkeet, kuten kortisoni ja syöpähoidot.


title: A-siipinen

text:
A-siipinen (A-wing) on avaruusalus fiktiivisessä Tähtien sota -universumissa.
Se on kapinaliiton pienin ja nopein hävittäjä. A-siipisiä nähdään elokuvassa "Tähtien sota: Episodi VI – Jedin paluu", missä yksi niistä pilotti Arvel Crynydin ohjaamana törmää Imperiumin lippulaiva "Executorin" komentosillalle. Tämä aiheuttaa "Executorin" tuhon.


title: A-siipinen

text: A-siipisessä on rajoitettu suojakilpi, joka suojaa vain edustan ja sivustan. Siinä on erittäin voimakas moottori, sekä tehokkaat aseet. A-siipisten piloteilla onkin yhteinen motto: Vauhti on elämä (Speed is life).


title: A-siipinen

text: Hävittäjän on suunnitellut kapinallisten kenraali Jan Dodonna ja insinööri Walex Blissex. A-siipisen aseistuksena on 2 laserkanuunaa ja 2 ohjusturrettia, joissa kummassakin on 6 ohjusta. Alukseen mahtuu ainoastaan lentäjä.


title: A-siipinen

text: A-siipisten lasertykit kääntyvät 180 astetta, joissain malleissa jopa 360 astetta, joka oli takaa-ajaville vihollishävittäjille yleensä ei-toivottu yllätys.


title: Hannuksenrantalampi

text: Hannuksenrantalampi on lampi tai pieni järvi Hailuodon Marjaniemessä, Ranta-Sumpun itäpuolella ja Hailuodon retkeilyreitteihin kuuluvan Marjaniemen ja Ison Sunikarin välisen retkeilyreitin sekä Marjaniemen luontopolun varrella. Vetensä järvi saa pohjoisessa olevasta nimettömästä lammesta ja laskee pientä ojaa pitkin Perämereen.


title: IHEYO

text: IHEYO (The International Humanist and Ethical Youth Organisation, Kansainvälinen humanistis-eettinen nuorisojärjestö) on järjestö, joka pyrkii edistämään eri maiden humanististen nuorisojärjestöjen yhteistyötä kansainvälisellä tasolla. Järjestöön kuuluu 40 yhdistystä Euroopasta, Aasiasta, Afrikasta ja Etelä-Amerikasta, joista 20 täysjäsentä ja 20 tukijäsentä, sekä lisäksi henkilöjäseniä.


title: IHEYO

text: IHEYO:n tärkeimpiin arvoihin kuuluu ihmisoikeuksien kunnioittaminen. Järjestö pyrkii edistämään tasa-arvoa, parantamaan muiden muassa naisten ja seksuaalivähemmistöjen asemaa sekä vastustaa lapsityövoimaa ja šarialakia.


title: IHEYO

text: IHEYO:n kotipaikka on Brysselissä. Järjestö on Kansainvälisen humanistiliiton IHEU:n jäsen. IHEYO:n edustama humanismi on määritelty Amsterdamin julistuksessa.


title: Sundby (Tukholma)

text: Sundby on yksi Ruotsin pääkaupungin Tukholman kaupunginosista. Se sijaitsee Tukholman läntisessä osassa ("Västerort"), ja kuuluu hallinnollisesti Spånga-Tenstan kaupunginosa-alueeseen. Sundby kuuluu yhdessä Bromstenin, Flystan ja Solhemin kaupunginosien kanssa niin kutsuttuun Vanhan Spångan (ruots. "Gamla Spånga") alueeseen.


title: Lunda

text: Lunda on yksi Ruotsin pääkaupungin Tukholman kaupunginosista. Se sijaitsee Tukholman läntisessä osassa ("Västerort"), ja kuuluu hallinnollisesti Spånga-Tenstan kaupunginosa-alueeseen.


title: Beto

text: Beto-nimisiä henkilöitä:


title: Emil Ábrányi

text: Emil Ábrányi (22. syyskuuta 1882 – 11. helmikuuta 1970) oli unkarilainen säveltäjä ja kapellimestari. Hän toimi kapellimestarina nykyisessä Unkarin valtionoopperassa 1911–1919 sekä sen johtajana 1919–1920 ja Budapestin kunnallisteatterin johtajana 1921–1926.


title: Emil Ábrányi

text: Ábrányi opetti orkesterinjohtoa Budapestin musiikkiakatemiassa. Hän tuli tunnetuiksi oopperoistaan, joihin kuuluvat muiden muassa "Monna Vanna" (1907), "Paolo és Francesca" (1912), "Don Quijote" (1917) ja "A vak katona" (1923).


title: Emil Ábrányi

text: Ábrányin viimeiset oopperat jäivät esittämättömiksi. Hän kuoli synnyinkaupungissaan Budapestissa 1970.


title: Perforiini

text: Perforiini on solun hajottamiseen osallistuva proteiini, jota tappaja-T-solut ja luonnolliset tappajasolut erittävät tuhotessaan kohdesolujaan.


title: Perforiini

text: Virusinfektoituneen tai pahanlaatuiseksi muuttuneen solun tunnistaessaan tappaja-T-solu vapauttaa eksosytoosilla perforiinia ja grantsyymeja kohdesolun pinnalle. Solunulkoisen nesteen korkean kalsiumpitoisuuden vaikutuksesta perforiini liittyy kohdesolun solukalvoon, polymerisoituu ja muodostaa solukalvon läpäiseviä kanavia. Kanavien avulla solun sisälle kulkeutuu solunulkoisesta nesteestä kalsiumioneja, jotka käynnistävät kohdesolussa solukalvon korjausmekanismin. Tähän korjausmekanismiin sisältyy solukalvon vaurioituneiden osien ottaminen solun sisälle endosytoosilla. Muodostuviin endosytoosirakkuloihin kulkeutuu myös solukalvon pinnalta tappaja-T-solun erittämiä perforiini- ja grantsyymiproteiineja. Grantsyymi vapautuu todennäköisesti perforiinin avustuksella endosytoosirakkuloista solulimaan, jossa se käynnistää kohdesolun apoptoitumisen.


title: SNCAC

text: Société Nationale de Constructions Aéronautiques du Centre eli SNCAC (vapaasti suomennettuna "Keskinen ilmailuteollisuusyhtiö") oli ranskalainen lentokonetehdas.


title: SNCAC

text: SNCAC-valtionyhtiö syntyi vuonna 1936, kun kurjassa taloudellisessa tilassa olevat Farmanin Boulogne-Billancourtin tuotantolaitos ja Hanriotin Bourgesin tuotantolaitos yhdistettiin lentokoneteollisuuden kansallistamisen seurauksena. Vuonna 1945 siihen yhdistettiin Loire-Nieuport (Issy-les-Moulineaux).


title: SNCAC

text: SNCAC lakkautettiin kesäkuussa 1949. Siihen kuuluneet tehtaat liitettiin Société Nationale de Constructions Aéronautiques du Nord (SNCAN, Pohjois-Ranskan lentokonetehdas) yhtiöön.


title: SNCAC

text: SNCAC valmisti matkustajalentokoneita, lentoveneitä, muita vesilentokoneita, koulukoneita ja raskaita pommikoneita Armée de l'Airille. Se rakensi valtion rahoituksella useita prototyyppejä, joista vain harvat pääsivät sarjatuotantoon.


title: Herb Kohl

text: Herbert H. Kohl (s. 7. helmikuuta 1935) on yhdysvaltalainen demokraattipoliitikko. Hän on edusti Wisconsinia Yhdysvaltain senaatissa vuosina 1989–2013.


title: Herb Kohl

text: Kohl syntyi juutalaisille vanhemmille Milwaukeessa. Hänen isänsä syntyi Puolassa ja äitinsä Venäjällä. Kohl valmistui Wisconsin–Madisonin yliopistosta sekä Harvardin yliopistosta ja palveli Yhdysvaltain armeijan reservissä 1958–1964.


title: Herb Kohl

text: Kohl oli vuosina 1975–1977 Wisconsinin demokraattipuolueen puhemies. Hänet valittiin Yhdysvaltain senaattiin ensimmäistä kertaa 1988, ja valittiin sittemmin uudelleen vuosina 1994, 2000 ja 2006. Hän ei ollut enää ehdolla vuonna 2012.


title: Herb Kohl

text: Kohl omistaa NBA:ssa pelaavan koripallojoukkueen Milwaukee Bucksin, jonka hän osti vuonna 1985.


title: Luettelo Suomen virallisen latauslistan ykkösistä vuonna 2007

text: Tämä on luettelo Suomen virallisen latauslistan kärkipaikkaa hallussaan pitäneistä artisteista ja singleistä vuonna 2007.


title: Hietoinen

text: Hietoinen (myös "Mommila") on kylä Hausjärven koillisosassa. Vuoteen 2009 se oli osa Lammin kuntaa. Hietoinen on alueen postitoimipaikka, mutta kylästä käytetään puheessa ja kirjoissakin enimmäkseen nimeä Mommila kylässä sijaitsevan Mommilan kartanon mukaan. Maarekisterissä kylän nimenä on "Mommila-Hietonen".


title: Hietoinen

text: Kylä oli vuoden 2009 alkuun asti osa entistä Lammin kuntaa, ja Hämeenlinnan seudun kuntaliitoksen 2009 jälkeen se kuului vuoden 2009 Hämeenlinnaan. Asukkaiden keräämän adressin vuoksi kylä liitettiin 1.1.2010 osaksi Hausjärveä . Nykyään nimeä Mommila käytetään myös Hausjärven Torholan kylässä sijaitsevasta Mommilan asemakylästä, joka on saanut nimensä Mommilan kartanoa varten sinne perustetusta Mommilan rautatieasemasta.


title: Hietoinen

text: Hietoisissa on kyläkirkko, eli alkujaan Mommilan kartanon rukoushuoneeksi rakennettu Mommilan kirkko, ja syksyyn 2007 asti kylässä toimi kyläkoulu. Mommila on historiankirjoissa tunnettu Mommilan kartanon omistajan Alfred Kordelinin, Mommilan veriteoissa 1917 surmansa saaneen aikansa rikkaimman suomalaisen, viimeisenä asuinpaikkana. Lisäksi Kordelin panosti työntekijöidensä oloihin rakennuttamalla kartanon läheisyyteen kirkon ja koulun. Koulurakennus toimii nykyisin seurakuntatalona kirkon vieressä.


title: Hietoinen

text: Nykyisin Mommila tunnetaan parhaiten Mommilanjärven soutelusta, joka järjestetään vuosittain heinäkuun puolivälissä Mommilanjärvellä. Varsinainen tapahtuma-alue on järven eteläosassa Haminankylän kohdalla.


title: Parallel Lines

text: Parallel Lines on Blondie-yhtyeen vuonna 1978 julkaisema kolmas studioalbumi. Sen tuotti Mike Chapman.


title: Parallel Lines

text: Parallel Lines on Blondien tunnetuimpia albumeita. Se nousi brittilistan ykköseksi ilmestyessään syyskuussa 1978. Albumi julkaistiin Chrysalis Records -levymerkillä.


title: Parallel Lines

text: Parallel Lines nousi Channel 4:n kaikkien aikojen 100 parhaan albumin listalla vuonna 2005 94. sijalle sekä "Rolling Stonen" 500 parhaan albumin listalla sijalle 140 vuonna 2003.


title: Ildjarn

text: Ildjarn oli vuosina 1991–2005 toiminut norjalainen yhden miehen black metal -projekti, jonka takana oli Vidar Vaaer. Hän on soittanut myös yhtyeissä Thou Shalt Suffer, Sort Vokter ja Emperor. Ildjarnin viimeisin albumi on "Hardangervidda", jonka jälkeen on ilmestynyt vielä kokoelmia. Yhtye on julkaissut myös täysin syntetisaattorilla toteutettua musiikkia, kuten "Hardangerviddan". Suurin osa yhtyeen tuotannosta on äänitetty 1990-luvun alkupuoliskolla. Ainoastaan "Ildjarn-Nidhogg"-levyllä on käytössä sähkörummut.


title: Ildjarn

text: Koko tuotannon sanoituksista vain ”Eksistensens Jeger” -kappaleen sanat on julkaistu.


title: Ildjarn

text:
Vuoden 1992 "Seven Harmonies of Unknown Truths" -demolla vierailevana vokalistina oli Samoth ja vuoden 1993 "Ildjarn"-demolla Ihsahn.
Ildjarn esiintyy myös Burzumin bootlegillä "Draugen - Rarities" kappaleellaan ”Seven harmonies of the unknown truths”.


title: Tiina Pirhonen

text: Tiina Johanna Pirhonen (s. 15. huhtikuuta 1960 Helsinki) on suomalainen näyttelijä. Hän opiskeli Teatterikorkeakoulussa vuosina 1984–1988, jossa on toiminut näyttelijäntyön lehtorina syksystä 2004. Hän on näytellyt muun muassa Yleisradion viihdesarjassa "Hymyhuulet" (1987–1988), ja "Kumman kaa" -sarjassa Tarja Markkasta (2003–2005). Tiina Pirhonen kuuluu myös Improvisaatioteatteri Stella Polarikseen.


title: Tiina Pirhonen

text: Pirhonen on myös esittänyt piirrossarjoissa äänellään ja yksi tunnetuimmista rooleista dubbauksista on Disneyn "Tikun ja Takun pelastuspartio"-piirrossarjan hahmo Vinkki Vääntölä.


title: Ritari Siniparta (elokuva)

text: Ritari Siniparta () on vuonna 1947 valmistunut yhdysvaltalainen elokuva, jonka ohjasi, tuotti ja käsikirjoitti Charlie Chaplin. Luonteeltaan "Ritari Siniparta" on musta komedia.


title: Ritari Siniparta (elokuva)

text: Alun perin Chaplin sai vihjeen elokuvaohjaaja Orson Wellesiltä, joka oli suunnitellut dokumenttisarjaa sarjamurhaajista. Welles oli tutustunut ranskalaisen, jo teloitetun sarjamurhaajan Henri Désiré Landrun tapaukseen. Muistelmissaan "Oma elämäkertani" Chaplin kertoo, kuinka Welles vaati nimensä lisäämistä elokuvan käsikirjoittajaksi, vaikka Wellesin osuus jäi vihjeen antamiseen ja Landrun tarina oli yleisesti tunnettua historiaa. Elokuvan alkuteksteissä tosin lukee "Basic Idea by: Orson Welles" (Perusidea).


title: Ritari Siniparta (elokuva)

text: "Ritari Siniparta" oli ensimmäinen Chaplinin pitkä elokuva, jossa hän ei esittänyt kuuluisaksi tullutta kulkurihahmoaan. Chaplin näytteli itse pääosaa, harmaahapsista ranskalaista herrasmiestä monsieur Verdoux'ta. Tämä hurmasi varsinkin iäkkäitä, varakkaita naisia, vei heidän rahansa ja lopulta murhasi heidät.


title: Ritari Siniparta (elokuva)

text: Viimeisen yrityksensä ilmeisen tahallisen karrikoidusti kuvatun naisen kohdalla hän kuitenkin jätti kaiken kesken ja salli poliisin ottaa hänet kiinni – koska hänen oikea perheensä, jonka hyvinvoinnin vuoksi hän oli rikoksensa tehnyt, oli kuollut suuren laman kourissa ja Verdoux'n koko maailma oli tuhoutunut.


title: Ritari Siniparta (elokuva)

text: Hänen viimeisiksi sanoikseen jäävät: ”En olekaan koskaan maistanut rommia!”, kun vankilanjohtaja tarjoaa hänelle viimeistä lasillista ennen giljotiiniin vientiä.


title: Ritari Siniparta (elokuva)

text: Loppukuvaksi jää mielikuva kyynisestä ja mitään katumattomasta miehestä, joka menee kuolemaan koska kaikkien on kuoltava joskus. Se että kuolema tulee mestaamalla ja tuomiona murhista, näyttää olevan hänelle aivan samantekevää.


title: Ritari Siniparta (elokuva)

text: Tämän mustan komedian kolkko illuusiottomuus tyrmistytti aikalaiset, mutta nykyään teosta pidetään Chaplinin merkkityönä. On esitetty ajatuksia, että hän nimenomaan tällaisella aiheella esitti vastalauseita sen johdosta, että hänet oli aiheetta leimattu kommunistiksi HUAC-kuulustelujen yhteydessä.


title: Bentsofuraani

text: Bentsofuraani on aromaattinen heterosyklinen yhdiste, jonka kemiallinen kaava on CHO. Siitä käytetään myös nimiä "2,3-bentsofuraani" ja "kumaroni".


title: Bentsofuraani

text: Bentsofuraani on normaaliolosuhteissa olomuodoltaan syttyvää, väritöntä, öljymäistä nestettä, jolla on tunnusomainen haju. Bentsofuraanin moolimassa on 118,13 g/mol, sulamispiste < − 18 °C, kiehumispiste 174 °C, suhteellinen tiheys 1,09 g/cm (vesi = 1,0 g/cm), leimahduspiste 56 °C ja CAS-numero 271-89-6. Bentsofuraani ei liukene veteen.


title: Bentsofuraani

text: Bentsofuraani polymeroituu hitaasti ympäristön lämpötilassa. Polymeroituminen nopeutuu lämpötilan nousun ja happopitoisten katalyyttien vaikutuksesta.


title: Bentsofuraani

text: Bentsofuraania voidaan konsentroida kivihiilitervasta tislaamalla ja tämän jälkeen saostamalla dibromijohdannaisena tai pikraattina. Synteettisesti sitä voidaan valmistaa kumariinista tai 2-etyylifenolista. Bentsofuraanista valmistetaan indeeni-kumaronihartseja.


title: Bentsofuraani

text: Pitkäaikaisesta tai toistuvasta altistumisesta bentsofuraanille voi seurata vaikutuksia munuaisissa ja maksassa. Aineen epäillään olevan ihmiselle syöpää aiheuttava. Bentsofuraani on haitallista myös vesieliöille.


title: Abbas Kiarostami

text: Abbas Kiarostami (; 22. kesäkuuta 1940 Teheran, Iran – 4. heinäkuuta 2016 Pariisi, Ranska) oli kansainvälisesti arvostettu iranilainen elokuvaohjaaja, käsikirjoittaja ja elokuvatuottaja.


title: Abbas Kiarostami

text: Kiarostami teki elokuvia vuodesta 1970 ja oli mukana yli 40 elokuvan teossa, niiden joukossa lyhytelokuvia ja dokumentteja. Kiarostami saavutti merkittävää arvostusta ohjauksillaan "Ystävä hädässä", "Ja elämä jatkuu" ja "Oliivipuiden katveessa", jotka muodostavat niin sanotun "Koker-trilogian", sekä elokuvillaan "Kirsikan maku" ja "Tuuli meitä kuljettaa". Elokuvantekijöiden keskuudessa Kiarostami oli suuresti arvostettu. Jean-Luc Godardin kerrotaan sanoneen "Elokuva alkaa D. W. Griffithistä ja päättyy Abbas Kiarostamiin".


title: Abbas Kiarostami

text:
Kiarostami opiskeli Teheranin taidekorkeakoulussa ja toimi 1960–1968 julistesuunnittelijana, lastenkirjojen kuvittajana ja tv-mainosten tekijänä. Näytelmäelokuvan pariin hän pääsi työskennellessään 1960-luvun lopulla lasten ja nuorten kasvatusta edistävässä organisaatiossa, jolla oli myös lastenelokuvatuotantoa.
Kiarostami työskenteli tiiviisti käsikirjoittajana, leikkaajana, taiteellisena johtajana ja tuottajana ja suunnitteli monenlaista muutakin elokuviin liittyvä. Hän oli myös runoilija, valokuvaaja, taidemaalari, kuvittaja ja graafinen suunnittelija.


title: Abbas Kiarostami

text: Kiarostami kuuluu Iranin uuden aallon sukupolven elokuvantekijöihin, 1960-luvun lopulla syntyneeseen persialaisen elokuvan suuntaukseen, johon kuuluu myös sellaisia uraauurtavia ohjaajia kuin Forough Farrokhzad, Sohrab Shahid Saless, Bahram Beizai ja Parviz Kimiavi. Elokuvantekijän käyttävät samantapaisia menetelmiä, kuten runollista dialogia ja allegorista kerrontaa, käsitellessään poliittisia ja filosofisia kysymyksiä.


title: Abbas Kiarostami

text: Kiarostami tunnetaan siitä, että hän käyttää elokuvissaan päähenkilöinä lapsia, että hänen kertovat elokuvansa ovat dokumentinomaisia ja tarinat tapahtuvat maalaiskylissä ja että keskustelut käydään autoissa, joissa käytetään kiinteitä kameroita. Hänet tunnetaan myös siitä, että hän käyttää elokuviensa vuorosanoissa, otsikoissa ja aiheina nykyiranilaista runoutta.


title: Abbas Kiarostami

text: Kiarostami vieraili Suomessa Sodankylän elokuvafestivaaleilla kesäkuussa 2007.


title: Abbas Kiarostami

text: Hän kuoli 4. heinäkuuta 2016 Ranskassa, jossa oli saamassa syöpähoitoa.


title: Inka Nousiainen

text: Inka Nousiainen (s. 10. maaliskuuta 1976 Juva) on suomalainen kirjailija. Hän on kirjoittanut teoksia aikuisille, nuorille ja lapsille.


title: Inka Nousiainen

text: Nousiainen valmistui Tampereen yliopistosta filosofian maisteriksi vuonna 2002. Hän aloitti kirjailijanuransa jo 17-vuotiaana nuortenromaanilla "Kivienkeli" (1993). Se sai Topelius-palkinnon. Nousiaisen toinen romaani "Kiinalaiset kengät" (1996) sai Savonia-kirjallisuuspalkinnon. Ensimmäisellä lastenkirjallaan "Yökirja" (2015) Nousiainen oli Pohjoismaiden neuvoston palkintoehdokkaana v. 2017 yhdessä kuvittaja Satu Kettusen kanssa.


title: Inka Nousiainen

text: Nousiainen on myös sanoittanut musiikkia. Hänen sanoittamiaan kappaleita ovat levyttäneet muiden muassa Samae Koskinen, Ninni Poijärvi, Jenni Vartiainen, Katri Ylander, Stella, Emma Salokoski, Johanna Kurkela, Jesse Kaikuranta, Lauri Tähkä ja Lauluyhtye Viisi.


title: Operaatio Meduusa

text: Operaatio Meduusa oli kanadalaisjohtoinen ISAF-operaatio johon osallistui myös Afganistanin asevoimien joukkoja. Operaatio alkoi 2. syyskuuta 2006 liittyen vuonna 2001 alkaneeseen Afganistanin sotaan. Sen tarkoituksena oli ottaa Panjwayin lähiympäristö hallituksen valvontaan Kandaharin maakunnassa noin 30 km länteen Kandaharin kaupungista. Seudulla sijaitsee lukuisia maanviljelystä eläviä pikkukyliä Arghandabin jokilaaksossa.


title: Operaatio Meduusa

text: NATO:n ilmoituksen mukaan Afganistanin ja NATO:n joukot surmasivat yli 200 Taliban-taistelijaksi epäilemäänsä pääoperaatiossa eteläisessä Afganistanissa 3. syyskuuta. Ilmoituksen mukaan neljä kanadalaista sotilasta kaatui ja yhdeksän muuta haavoittui taisteluissa Kandaharin maakunnassa.


title: Operaatio Meduusa

text: NATO-joukkojen johto otaksui että ko. alue oli Talibanin joukkojen hallinnassa. Alueelle oli isketty aiemmin kesällä 2006 mutta Taliban-joukot olivat ottaneet alueen nopeasti takaisin valtaansa operaation päätyttyä.


title: Operaatio Meduusa

text: Päivä sen jälkeen kun liittouma oli julistanut operaation päättyneen voitollisesti itsemurhapommittaja iski Panjwayin alueella surmaten neljä kanadalaista sotilasta heidän suorittaessaan partiointia. Samana aikana muissa Talibanin iskuissa kaatui 4 Yhdysvaltain ja 4 Ison-Britannian sotilasta, sekä lukuisa afganistanilaisia sotilaita, poliiseja ja siviilejä. Sotilasoperaatiot jatkuivat yhä pääoperaation päätyttyä 17. syyskuuta jälkeenkin. Seuraavassa vaiheessa ryhdyttiin paikallisen infrastruktuurin ja tiestön korjaamiseen ja paikallisten asukkaiden kotiinpaluun mahdollistamiseen.


title: Operaatio Meduusa

text: Nimettömänä pysyneet viisi liittouman komentajaa vaativat 6. lokakuuta 2006 omia hallituksiaan vaatimaan Pakistania vastuuseen tuestaan Talibanille Operaatio Meduusan aikana. Operaation päättymisestä huolimatta kiivaat taistelut alueella jatkuivat. Lokakuun lopussa 2006 raportoitiin lukuisten siviilien saaneen surmansa ISAF:in operaatioissa.


title: Bromaatti

text: Bromaatti (BrO) on oksioanioni. Metallin reagoidessa bromihapon (HBrO) kanssa muodostuu suoloja, joiden nimi on bromaattipäätteinen. Tällaisia suoloja ovat muun muassa natriumbromaatti (NaBrO) ja kaliumbromaatti (KBrO).


title: Bromaatti

text: Bromaatit ovat vahvoja hapettimia ja kuumennettaessa monet bromaatit hajoavat bromideiksi ja hapeksi. Bariumbromaattia lukuun ottamatta bromaattisuolat ovat hyvin vesiliukoisia. Bromaatteja voidaan valmistaa bromidisuoloista elektrolysoimalla tai bromin ja hydroksidiliuosten välisellä reaktiolla.


title: Mikanlampi

text: Mikanlampi voi olla:


title: Skye Bennett

text: Skye Bennett (s. 2. toukokuuta 1995 Lontoo) on brittiläinen näyttelijä. Hänen ensimmäinen elokuvaroolinsa oli vuonna 2006 elokuvassa "Shadow Man". Hän näytteli pääroolin suomalaisessa kauhuelokuvassa "Dark Floors" (2008).


title: Mikanlampi (Pudasjärvi)

text: Mikanlampi on lampi Pudasjärven kaupungissa Pohjois-Pohjanmaalla. Järvi sijaitsee lähellä Kynkään kylää Livojoen eteläpuolella. Pääosin vesiallas on suomaaston ympäröimä. Järvi saa vetensä ympäröiviltä soilta ja laskee kapeaa Mikanojaa pitkin Livojokeen.


title: Murmelit

text: Murmelit ("Marmota") ovat oravien heimon suku, jonka lajit elävät yleensä yhdyskunnittain maan sisään kaivamissaan käytävissä ja vaipuvat talvella horrokseen. Sukuun kuuluu viisitoista lajia. Murmelin nähdessä vaaran se ”viheltää” varoittaakseen muita eläimiä.


title: Murmelit

text: Murmelit ovat isokokoisia jyrsijöitä, ne painavat 3–7 kg. Pituus on 30–60 cm, ja lisäksi häntä on 10–25 cm pitkä. Murmelit ovat aktiivisia päiväsaikaan ja syövät lähes yksinomaan kasviravintoa.


title: Murmelit

text: Kaikilla murmelilajeilla ei ole ollut suomenkielistä nimeä – tähdellä merkityt ovat nimistötoimikunnan ehdotuksia.Murmeleita tavataan kaikkialla pohjoisella lauhkealla vyöhykkeellä vuoristoissa ja avoimilla tasangoilla. Euroopassa murmeleita on Alppien alueella, Karpaattien ja Pyreneiden vuoristoniityillä. Se elää myös kaikkialla Aasian pohjoisosissa ja Pohjois-Amerikan länsiosissa. Vain yksi laji, amerikkalainen metsämurmeli, viihtyy metsämaastossa. Yhdyskunnan käytäväverkostot ovat syviä, jopa useiden metrien syvyisiä. Pesän pääsisäänkäynti on helposti huomattava hiekkakumpu, mutta pesässä on muitakin huomaamattomampia kulkuaukkoja. Murmelit syövät mielellään myös viljaa eivätkä säiky ihmistä naapurinaan. Ne aiheuttavat vahinkoa kaivamalla käytäviään viljelyksillä, ja koska niiden liha on maukasta, niitä myös metsästetään. Itä-Euroopan aroalueilla murmeli ei ole sopeutunut maanviljelyn lisääntymiseen ja on sieltä hävinnyt. Murmelit saavat 2–4 poikasta vuosittain keväällä. Poikaset kasvavat hitaasti ja tulevat sukukypsiksi vasta 2–3 vuoden kuluttua.


title: Viktor Rašnikov

text: Viktor Filippovitš Rašnikov (, s. 13. lokakuuta 1948, Magnitogorsk, Tšeljabinskin alue, Neuvostoliitto) on venäläinen oligarkki. Hän on pääjohtaja ja omistaa merkittävän osan Magnitogorsk Iron and Steel Works () rauta- ja teräsyhtiöstä. Hän on myös kansanedustaja Venäjän duumassa edustaen Yhtenäinen Venäjä puoluetta.


title: Viktor Rašnikov

text: Liike-elämän aikakauslehti Forbes listasi maaliskuussa 2007 hänet maailman 104. rikkaimmaksi henkilöksi. Rašnikov on naimisissa ja hänellä on kaksi lasta.


title: Viktor Rašnikov

text: Viktor Rašnikov aloitti uransa 1960-luvulta lähtien Ural-vuorten itäpuolella Magnitogorskissa sijaitsevassa metalli- ja terästehtaassa (MMK). Vuonna 1997 hänestä tuli tehtaan johtaja. Seuraavana vuonna yritettiin tehdä yrityskaappaus, mutta Rašnikov torjui valtauksen. Valtio ja kilpailijat omistivat 40 prosenttia yhtiöistä, ja raaka-aineiden saanti vaikeutui. Rašnikov ratkaisi asian ostamalla – yhdessä liikekumppanin kanssa – kilpailijat pois yrityksestä. Samalla yhtiölle hankittiin oma rautakaivos.


title: Charles Ng

text: Charles Chi-Tat Ng () (s. 24. joulukuuta 1960) on Brittiläinen Hongkongissa syntynyt, Yhdysvalloissa vaikuttanut sarjamurhaaja.


title: Charles Ng

text: Ng kouluttautui osaksi Englannissa. Muutettuaan Yhdysvaltoihin hän aloitti palvelun Yhdysvaltain merijalkaväessä, mutta joutui jättämään sen kesken saatuaan vankeustuomion varkaudesta.


title: Charles Ng

text: Ng tutustui 1980-luvun alussa itseään viisitoista vuotta vanhempaan rikoskumppaniinsa Leonard Lakeen. Kaksikko surmasi mahdollisesti jopa 25 ihmistä Laken tilalla Calaverasin piirikunnassa Kaliforniassa. He kuvasivat itseään raiskaamassa ja kiduttamassa uhrejaan, joista suurin osa oli naispuolisia.


title: Charles Ng

text: Leonard Lake joutui vuonna 1985 pidätetyksi ampuma-aserikoksesta. Hän teki tämän jälkeen itsemurhan ja poliisi alkoi tutkia hänen tilaansa Kaliforniassa. Poliisi löysi sieltä ihmisten jäännöksiä.


title: Charles Ng

text: Ng pakeni Calgaryyn, Albertaan, Kanadaan, jossa hän joutui 6. heinäkuuta 1985 pidätetyksi myymälävarkaudesta ja pidätyksen vastustamisesta. Hän ampui turvamiestä käteen, mutta tuli lopulta taltutetuksi. Hänet tuomittiin neljän ja puolen vuoden vankeusrangaistukseen myymälävarkaudesta ja pahoinpitelystä. Vapautumisensa jälkeen hän joutui Yhdysvaltain viranomaisten käsiin ja sai vuonna 1998 vastata syytteisiin 12 murhasta. Hänet tuomittiin kuolemanrangaistukseen yhdestätoista, joihin hänen syyllisyytensä saatiin varmasti todistettua. Ng odottaa teloitustaan San Quentinissa.


title: William Hope

text: William ”Bill” Hope (s. 1955 Montreal, Kanada) on kanadalainen näyttelijä. Hän on näytellyt useissa elokuvissa, kuten "Aliens – paluu" (1986), "Hellbound – Hellraiser II" (1988) The Marksman (2005) ja "Dark Floors" (2008).


title: Märkärupi

text: Märkärupi eli "impetigo" on iholla esiintyvä bakteerin aiheuttama pinnallinen ihotulehdus. Tulehduksen aiheuttajana ovat yleensä stafylokokit ("Staphylococcus aureus") tai streptokokit ("Streptococcus pyogenes"). Sitä esiintyy useimmiten lapsilla. Sairaus alkaa rakkulana, jonka puhjettua bakteerit leviävät iholle laajemmin. Märkärupi tarttuu kosketustartuntana ihmisestä toiseen lähinnä käsien välityksellä. Se voi myös tarttua vaatteiden, pyyhkeiden tai vuodevaatteiden välityksellä, mikäli nämä ovat olleet kosketuksissa infektoituneen ihon kanssa. Hyvästä käsihygieniasta huolehtiminen ehkäisee taudin leviämistä.


title: John Hurt

text: John Vincent Hurt (22. tammikuuta 1940 Chesterfield, Derbyshire, Englanti – 25. tammikuuta 2017 Norfolk, Englanti) oli englantilainen näyttelijä.


title: John Hurt

text: Hurt näytteli muun muassa epämuodostunutta John Merrickiä elokuvassa "Elefanttimies" (1980), syyttömänä kuolemaan tuomittua Timothy Evansia elokuvassa "Rillingtonin kuristaja" (1971) ja hermoheikkoa Maxia tositapahtumiin perustuvassa "Keskiyön pikajunassa" (1978). Hän sai Oscar-ehdokkuuden vuonna 1978 parhaasta miessivuosasta. Muita Hurtin rooleja on päähenkilö Winston Smith George Orwellin romaanin "Vuonna 1984" filmatisoinnissa "1984" (1984), herra Ollivander J. K. Rowlingin Harry Potter -kirjojen elokuvasovituksissa "Harry Potter ja viisasten kivi" (2001), "Harry Potter ja kuoleman varjelukset, osa 1" ja "osa 2" sekä diktaattori Adam Sutler Alan Mooren sarjakuvaromaaniin perustuvassa elokuvassa "V niin kuin verikosto" (2005). Hurt esitti myös professori Harold ”Ox” Oxleya Steven Spielbergin seikkailuelokuvasarjan neljännessä osassa "Indiana Jones ja kristallikallon valtakunta" (2008).


title: John Hurt

text: Eräs Hurtin tunnetuimmista rooleista lienee loismaisen avaruushirviön isännäksi joutuva astronautti Kane elokuvassa "Alien – kahdeksas matkustaja" (1979). Hän on näytellyt myös elokuvissa "Hellboy" (2004) ja "" (2008). Ääninäyttelijänä häntä on kuultu muun muassa Disney-animaatiossa "Hiidenpata" (1985) Hornansarvena, Richard Adamsin kirjojen animaatiofilmatisoinneissa – "Ruohometsän kansan" (1978) Pähkinänä ja "The Plague Dogsin" (1982) Nipsuna – sekä televisiosarjassa "Merlin" (2008–2012) lohikäärme Kilgarrahina. Hän näytteli tohtoria "Doctor Who" -sarjan 50-vuotisjuhlajaksossa vuonna 2013 yhdessä David Tennantin ja Matt Smithin kanssa.


title: John Hurt

text: Hurt nimettiin Brittiläisen imperiumin ritarikuntaan vuonna 2004.


title: John Hurt

text: Hän esiintyi myös teatterissa.


title: M/S Stena Superfast VII

text: M/S Stena Superfast VII () on virolaiseen Tallink Groupiin kuuluvan Baltic SF VII Ltd:n omistama ropax-alus. Alus on rakennettu vuonna 2001 Kielissä, Saksassa. Kuollutta painoa aluksella on 5 915 tonnia, ja jääluokitus on 1A Super, eli alus pystyy useimmissa jääolosuhteissa kulkemaan yksin. Alukseen mahtuu kerrallaan noin 110 henkilöautoa ja noin 110 rekkaa. "Stena Superfast VII" on rekisteröity Ison-Britannian lipun alle, ja sen kotipaikka on Belfast. Stena Line on operoinut aluksella vuodesta 2011.


title: M/S Stena Superfast VII

text: "Stena Superfast VII:n" sisaraluksia ovat M/S "Atlantic Vision", M/S "Stena Superfast VIII" ja M/S "Moliere".


title: M/S Stena Superfast VII

text: Alus laskettiin vesille 18. marraskuuta 2000, ja 8. toukokuuta 2001 se luovutettiin kreikkalaisen Superfast Ferries -varustamon omistukseen, joka rekisteröi aluksen nimellä "Superfast VII" Kreikan lipun alle. Kotipaikaksi tuli kreikkalainen satamakaupunki Pireus. Alus lähti 9. toukokuuta 2001 telakalta Kielistä ennen määräaikaishuoltoa, ensin skotlantilaiseen Rosythin kaupunkiin ja sitten Rostockin kautta Helsinkiin, Suomeen. Suomi osoittautui paremmaksi, ja sen jälkeen, 17. toukokuuta, alus alkoi liikennöidä Hangon ja Rostockin välillä.


title: M/S Stena Superfast VII

text: "Superfast VII" oli matkalla 12. marraskuuta 2004 Rostockista Hankoon. Aluksella oli 140 matkustajaa sekä lastina henkilöautoja, rekkoja ja trailereita. Luotsi saapui alukselle Gustavsvärnin ja Russarön välillä kello 19.05, ja Hangon sataman ulkopuoliselle kääntöpaikalle alus saapui kello 19.14. Kääntöpaikalla aluksen oikealle sivulle kiinnitettiin hinaajat "Iso-Pukki" ja "Ajax". Luotsi ja aluksen päällikkö suunnittelivat peruuttavansa aluksen satamaan hinaajien ollessa valmiina työntämään laiva laituriin ja tuulen puhaltaessa keulasta.


title: M/S Stena Superfast VII

text: Hinaajat joutuivat työntämään alusta etelään samalla, kun alus peruutti kohti satamaan, koska se oli joutunut kääntöpaikalla väylän pohjoispuolelle. Hinaajien työntämisestä ja peruutusliikkestä johtuen alus ajautui nyt väylän eteläpuolelle. Päällikön mukaan myös tuuli oli ollut syynä eteläpuolelle ajautumiseen. Peruutusta kohti satamaa jatkettiin, vaikka alusta ei saatu takaisin väylälle päällikön ponnisteluista huolimatta. Keulassa olevaa hinaajaa pyydettiin siirtymään laivan vasemmalle puolelle, koska aluksen perä oli lähellä aallonmurtajaa. Siirtyminen ei onnistunut aluksen ollessa niin lähellä aallonmurtajaa, ettei siellä olisi ollut matalasta vedestä johtuen hinaajalle tilaa.


title: M/S Stena Superfast VII

text: Pohjakosketuksen "Superfast VII" sai kello 19.24 Hangon aallonmurtajan kärjessä, josta se kuitenkin pääsi omin avuin laituriin saakka. Pohjakosketuksessa ei aiheutunut alukselle vakavuusongelmia eikä uppoamisvaaraa.


title: M/S Stena Superfast VII

text: Vahvin taustatekijä onnettomuudessa oli Superfast Ferries -varustamon puutteellinen turvallisuusjohtamisjärjestelmän ohjeistus. Tämän vuoksi aluksella oli komentosiltayhteistyön puutetta. Lisäksi navigointilaitteita ei käytetty riittävästi. Ohjeistuksessa ei myöskään mainittu satamaohjailua myrskyllä. Juuri tämä puute johti tuulen vaikutuksen puutteelliseen arviointiin. "Superfast VII" saapui 14. marraskuuta Turun Korjaustelakalle Naantaliin. Liikenteeseen alus palasi 27. päivänä.


title: M/S Stena Superfast VII

text: Tallink Groupiin kuuluva SF VII Ltd. osti aluksen 21. maaliskuuta 2006, ja liputti sen Viron lipun alle. Luovutus uusille omistajille tapahtui 10. huhtikuuta. Myöhemmin saman kuukauden aikana alus aloitti liikennöinnin linjalla Rostock–Paldiski–Hanko. Kesäkuussa alus kuitenkin palautettiin takaisin Rostock–Hanko-reitille. Alus siirtyi vuoden 2007 alussa reitille Helsingin Länsisatama–Rostock. Aluksen liikennöinti Länsisatamasta jatkui vuoden 2008 loppuun asti, minkä jälkeen se siirtyi Vuosaaren satamaan.


title: M/S Stena Superfast VII

text: Vuonna 2011 "Superfast VII" ja sisaralus "Superfast VIII" vuokrattiin Stena Linen liikenteeseen Irlanninmerelle. Alus rekisteröitiin Britannian lipun alle nimellä "Stena Superfast VII". Alusta uudistettiin telakalla Puolassa, ja se liikennöi reitillä Belfast–Cairnryan.


title: Ronald Pickup

text: Ronald Pickup (s. 7. kesäkuuta 1940 Chester) on brittiläinen näyttelijä. Hän on esiintynyt useissa elokuvissa ja televisiosarjoissa. Pickupin ensimmäinen televisiosarjassa esiintyminen tapahtui vuonna 1964 sarjassa "Doctor Who". Ensimmäinen elokuvarooli oli vuonna 1970 elokuvassa "Kolme sisarta". Viimeisimmistä elokuvista, joissa Pickup on ollut mukana, mainittakoon "The Christmas Miracle of Jonathan Toomey" (2007) ja "Dark Floors" (2008).


title: Kristen Gilbert

text: Kristen Gilbert (s. Kristen Strickland, 13. marraskuuta 1967) on yhdysvaltalainen rikollinen sairaanhoitaja. Hänet tuomittiin kolmesta ensimmäisen asteen murhasta, yhdestä toisen asteen murhasta ja kahdesta murhan yrityksestä.


title: Kristen Gilbert

text: Gilbertin rikokset kohdistuivat potilaisiin Veteran's Affairs Medical Centerissä Northamptonissa, Massachusettsissa. Hän tappoi uhrinsa vuosina 1995–1996 myrkyttämällä heidät adrenaliinilla. Jotkut huomasivat korkean kuolleisuuden Gilbertin hoidokkien keskuudessa ja kutsuivat naista huumorimielessä "kuolemanenkeliksi". Asiaa kuitenkin alettiin tutkia, kun vuonna 1996 tehtiin ilmoitus kasvaneesta kuolleisuudesta sydänpysähdyksiin sekä adrenaliinin vähenemisestä.


title: Kristen Gilbert

text: Gilbert oli kahden lapsen eronnut äiti. Hänet tuomittiin 14. maaliskuuta 2001 elinkautiseen vankeuteen.


title: Leon Herbert

text: Leon Herbert on brittiläinen näyttelijä. Hän on näytellyt muun muassa elokuvissa "Batman" (1989), "Alien³" (1992) ja "Dark Floors" (2008). Vuonna 2003 ilmestyi hänen itse ohjaama ja käsikirjoittama elokuva, "Emotional Backgammon", jossa Herbertillä oli myös keskeinen näyttelijänrooli.


title: Fall Babylon Fall

text: Fall Babylon Fall on ruotsalaisen Veni Domine -yhtyeen ensimmäinen studioalbumi. Yhtye äänitti albumia ensin Eastbournessa, Englannissa ICC-studiolla, mutta viimeisen kappaleen Ruotsissa Thunderload-studiolla, sillä se oli yksi harvoista aikalaisista paikoista, jossa oli tarvittava tekniikka yli 20-minuuttisen, eeppisen ""The Chronicle of the Seven Seals"" -kappaleen äänittämiseen. Kingsway Music -levy-yhtiö lisensoi albumin Euroopan ja Yhdysvaltojen markkinoille lukuisten levy-yhtiöiden kautta.


title: Fall Babylon Fall

text: The Metal Observerin mukaan albumista tuli yksi 1990-luvun alun merkittävimmistä progresiivisista doom metal -teoksista ja on Veni Dominen "mestariteos". Vuonna 2010 HM-lehti sijoitti albumin 38. sijalle 100 kaikkien aikojen parasta kristillistä metallialbumia -listallaan. Brittitaiteilija Rodney Matthews maalasi albumin kansikuvan. Tiamat-yhtyeen P. A. Danielsson soitti albumilla syntetisaattoria.


title: Fall Babylon Fall

text: Vuonna 2006 vanhojen painosten loputtua levy-yhtiö Edge Records uudelleenjulkaisi albumin instrumentaalibonusraidan ""Visions"" kera.


title: Fall Babylon Fall

text: "Fall Babylon Fall" yhdistelee Solitude Aeternus -tyylistä sinfonista ja progressiivista doom metalia Geoff Tate -tyyppiseen laulutapaan. Sanoitukset käsittelevät Ilmestyskirjan sisältöä.


title: Yleisurheilu kesäolympialaisissa 1968

text: Vuoden 1968 kesäolympialaisissa Méxicossa, Meksikossa järjestettiin yleisurheilussa 36 kilpailutapahtumaa, miehille 24 ja naisille 12.


title: Ahmad Jibril

text: Ahmad Jibril (; s. 1938) on Palestiinan vapautuksen kansanrintama-yleisesikunnan (PFLP-GC) perustaja ja johtaja.


title: Ahmad Jibril

text: Jibril syntyi Yazurissa lähellä Jaffaa Brittiläisen Palestiinan mandaatin aikana. Hänen perheensä siirtyi Syyriaan, jossa hänet kasvatettiin ja hän palveli armeijassa 1956–1958 yleten kapteeniksi, ennen kuin hänet erotettiin kommunistiksi epäiltynä. Hän perusti 1959 Palestiinan vapautuksen rintaman ja liittyi 1967 George Habashin liikkeen kanssa muodostaen Palestiinan vapautuksen kansanrintaman (PFLP), joka on marxisti-leninistinen liike, joka vastusti Jasser Arafatin Fatahin nationalismia.


title: Ahmad Jibril

text: Vuonna 1968 Jibril erosi PFLP:sta Habashin ja Syyrian hallituksen välisten riitojen vuoksi ja perusti uuden PFLP-GC:n. Hän on tukenut Syyriaa siitä lähtien. PFLP-GC julisti ensisijaiseksi tavoitteekseen aseellisen taistelun, ei poliittisen ja julisti PFLP:n käyttävän liikaa aikaa filosofointiin. PFLP-GC kuuluisimpiin iskuihin kuuluvat hyökkäys yöllä 11. huhtikuuta 1974 Israeliin rajakaupunki Kiryat Shmonaan Libanonista ja marraskuun 1987 kahden taistelijan hyökkäys Israeliin moottoroiduilla riippuliitimillä.


title: Ahmad Jibril

text: Jibril ja PFLP-GC eivät ole luopuneet uskostaan, että Palestiinan voi vapauttaa ainoastaan aseellisella taistelulla. PFLP-GC ja PFLP kuuluvat ns. rejektionistiseen rintamaan, joka vastustaa kaikkia neuvotteluja Israelin kanssa.


title: Ahmad Jibril

text: Jibrilin poika, PFLP-GC:n aseellisen siiven komentaja ja hänen seuraajansa Mohammad Jihad Ahmad Jibril (1961–2002) tapettiin autopommilla Beirutissa 20. toukokuuta 2002.


title: Philip Bretherton

text: Philip Bretherton (s. 30. toukokuuta 1955 Lancashire) on brittiläinen näyttelijä. Hän on näytellyt pääasiassa televisiosarjoissa, joista mainittakoon muun muassa "Vanha suola janottaa", "Hollyoaks", "Pelinaiset" ja "Ryhmä Pullman". Brethertonin viimeisin rooli on suomalaisessa kauhuelokuvassa "Dark Floors" (2008), jossa hän esittää lääkäri "Walteria". Brethertonin roolisuoritus elokuvassa on kuitenkin erittäin pieni, sillä roolihahmo "Walter" kuolee elokuvan varhaisessa vaiheessa.


title: Anatoli Onoprijenko

text: Anatoli Jurijovytš Onoprijenko (; 25. heinäkuuta 1959 Lasky, Žytomyrin alue, Ukrainan neuvostotasavalta, Neuvostoliitto – 27. elokuuta 2013 Žytomyr, Ukraina) oli ukrainalainen sarjamurhaaja. Vuonna 1999 hänet tuomittiin vuosina 1989–1995 tekemistään rikoksista kuolemaan, mutta tuomio muunnettiin elinkautiseksi vankeudeksi.


title: Anatoli Onoprijenko

text: Onoprijenkon ollessa lapsi hänen alkoholisti-isänsä lähetti hänet orpokotiin. Sieltä Onoprijenko siirtyi 14-vuotiaana metsänhoitokouluun, mutta lopetti koulunkäynnin vähäisen kiinnostuksen vuoksi. Onoprijenkon ensimmäinen työpaikka oli Mustaamerta risteilevällä laivalla. Siellä hän tapasi naisen, jonka kanssa sai 3 vuotta myöhemmin esikoislapsensa. Onoprijenko kuitenkin jätti perheensä melko pian lapsen syntymän jälkeen.


title: Anatoli Onoprijenko

text: Onoprijenko aloitti rikollisen elämänsä varastelemalla, muun muassa tunkeutumalla ihmisten koteihin näiden poissa ollessa ja viemällä sieltä arvoesineet. Ensimmäisen murhansa hän teki varkauden yhteydessä jouduttuaan kotiinsa palanneen iäkkään naisen yllättämäksi. Ensimmäisten surmatöidensä jälkeen Onoprijenko lähti kiertämään Eurooppaa muutamiksi vuosiksi. Hän kertoi tehneensä niinä aikoina ainoastaan yhden ryöstön.


title: Anatoli Onoprijenko

text: Neuvostoliiton hajottua Onoprijenko palasi Ukrainaan, jossa poliisivoimat eivät olleet tarpeellisessa valmiudessa, ja jatkoi surmaamista: hän tunkeutui syrjäseudun taloihin ja ampui metsästyskiväärillä kaikki sisällä olleet. Hän tappoi myös kaikki silminnäkijät ja mahdolliset todistajat. Ensimmäiset murhat hän teki pienessä Bratkovytšin kylässä. Kiinni jäämistä välttääkseen hän siirtyi muihin kyliin jatkamaan rikossarjaansa.


title: Anatoli Onoprijenko

text: Kaikkiaan Onoprijenko tappoi kuuden vuoden aikana 52 ihmistä. Hän väitti tehneensä henkirikokset ”sisäisten äänien” pakottamana. Eräässä kylässä murhia tapahtui niin paljon, että armeijan täytyi tulla vahtimaan katuja. Tutkimusten aikana viaton mies pidätettiin Onoprijenkon tekemistä rikoksista epäiltynä ja kidutettiin hengiltä.


title: Anatoli Onoprijenko

text: Suurimman osan henkirikoksistaan Onoprijenko teki kuuden kuukauden aikana vuosina 1995–1996, jolloin hän murhasi kaikkiaan 43 ihmistä. Laajojen etsintöjen jälkeen hänet saatiin kiinni vuonna 1996 ja tuomittiin kuolemaan 31. maaliskuuta 1999. Tuomio kuitenkin muunnettiin elinkautiseksi vankeudeksi, koska Ukraina oli juuri liittynyt Euroopan neuvostoon, jonka jäsenyys edellytti kuolemantuomioista luopumista.


title: Anatoli Onoprijenko

text: Onoprijenko kuoli vankilassa sydänkohtaukseen 54-vuotiaana kesällä 2013.


title: Taito (yhtiö)

text: Taito Corporation () on japanilainen videopelejä kehittävä yritys. Se tunnetaan muun muassa "Space Invaders" ja "Arkanoid" -kolikkopeleistä sekä "Bubble Bobble" -sarjasta.


title: Taito (yhtiö)

text: Taito Corporation perustettiin vuonna 1953, ja se on nykyään osa Square Enix -yritystä.


title: Taito (yhtiö)

text: Yhtiöllä on "Taito Station" nimisiä pelihalleja Japanissa.


title: Taito (yhtiö)

text:
Yhtiö julkaisi vuonna "Basketball" -nimisen kolikkopelin, joka on ensimmäisiä urheilupelejä. Taito lisensoi pelin Midwaylle ja se julkaistiin USA:ssa nimellä "TV Basketball".
Useat yhtiön pelit ovat julkaistu sekä kolikkopeleinä pelihalleissa että tietokonepeleinä kotikäyttöön.


title: Taito (yhtiö)

text: Pelejä on julkaistu Nintendo Entertainment System, Super Nintendo Entertainment System kotikonsoleille sekä Nintendo DS, Sega Game Gear ja Game Boy käsikonsoleille.


title: NAND-portti

text: NAND-portti (, sanoista "not and", käytetään suomalaista nimitystä ei-ja) on looginen portti, joka vastaa Shefferin viiva -operaatiota. Operaatiosta käytetään logiikassa joskus symbolia formula_1. Sen merkitys on ”ei molemmat”, ts. propositiologiikan kaavana formula_2. Digitaalielektroniikassa NAND on looginen portti: NAND- ja myös NOR-porttia kutsutaan universaaliksi portiksi, koska sitä käyttämällä on mahdollista muodostaa kaikki muut loogiset portit.


title: NAND-portti

text: Totuustaulu:


title: NAND-portti

text: Alla näkyvässä piirikaaviossa on muodostettu järjestyksessä NOT-, AND- ja OR-portit käyttämällä NAND-portteja. NOR-portin pystyy toteuttamaan lisäämällä NAND-portin kuvassa viimeisenä näkyvän OR-portin lähtöön.


title: Kensingtonin palatsi

text:
Kensingtonin palatsi on kuninkaallinen residenssi Lontoossa Yhdistyneessä kuningaskunnassa, Kensington Gardensin vieressä. Se on toiminut brittiläisen kuningasperheen asuinpaikkana 1690-luvulta lähtien, jolloin kuningas Wilhelm Oranialainen ja kuningatar Mary muuttivat sinne. Kuningas tarvitsi uuden asuinpaikan, koska hän kärsi astmasta. Täällä myös kuningatar Mary kuoli v. 1694.
Vuonna 1819 palatsissa syntyi kuningatar Victoria. Nykyään Kensingtonin palatsi on osittain avattu yleisön nähtäväksi. Kensingtonin palatsissa on esillä myös muun muassa edesmenneen prinsessa Dianan iltapukuja ja valokuvia. Sen lisäksi palatsissa on yleisölle avoinna myös muun muassa kuningatar Viktorian makuuhuone ja kirjoitushuone. Palatsin yhteydessä on matkamuistokauppa ja kahvila.


title: Operaatio Nordwind (1941)

text: Operaatio Nordwind () oli Suomen ja Saksan yhteinen merioperaatio toisessa maailmansodassa vuonna 1941. Saksa aloitti myöhemmin samannimisen operaation länsirintamalla tammikuussa 1945. Operaatiosta on käytetty myös nimeä "Pohjatuuli".


title: Operaatio Nordwind (1941)

text: Nordwind oli hämäysoperaatio, jolla koetettiin saada puna-armeija uskomaan, että Saksan joukot aikoivat nousta maihin Viroon kuuluville Saarenmaalle ja Hiidenmaalle lännestä, mereltä päin syyskuussa 1941. Tähän tarkoitukseen koottiin viidentoista aluksen saattue, joka lähti purjehtimaan 13. syyskuuta Utöstä kohti etelää. Tarkoituksena oli ainoastaan, että neuvostotiedustelu huomaisi sen. Operaatio johti täydelliseen epäonnistumiseen, sillä neuvostoliittolaiset eivät ehkä edes havainneet saattuetta, mutta panssarilaiva "Ilmarinen" upposi jouduttuaan miinaan venäläisten 5. elokuuta laskemaan miinoitteeseen. Saattueen muodostivat panssarilaivat "Ilmarinen" ja "Väinämöinen" sekä vartioveneet ("VMV 1", "VMV 14", "VMV 15" ja "VMV 16"). Toisessa osastossa purjehti kahdeksan saksalaista alusta ja kolmannessa jäänmurtajat "Jääkarhu" ja "Tarmo" sekä yksi kuljetusalus.


title: Arimaa (peli)

text: Arimaa on kahden pelaajan strateginen lautapeli. Sitä voidaan pelata samoilla välineillä kuin shakkia, mutta se ei ole shakkivariantti. Tietokoneille on osoittautunut vaikeaksi menestyä Arimaassa.


title: Arimaa (peli)

text: Arimaan kehitti Yhdysvalloissa asuva intialainen insinööri Omar Syed. Syedin inspiraationa oli Garri Kasparovin tappio Deep Blue -shakkitietokoneelle. Hän halusi kehittää pelin, jossa tietokoneet eivät pärjäisi ihmiselle pelkän laskentatehonsa ansiosta, mutta joka olisi myös tarpeeksi yksinkertainen hänen nelivuotiaan poikansa Aamirin ymmärtää (Arimaa onkin nimetty Aamirin mukaan – se on Aamir takaperin, johon on lisätty eteen yksi A-kirjain). Syed julkaisi arimaan säännöt vuonna 2002. Hän myös lupasi, että se, joka kehittää Arimaata pelaavan tietokoneohjelman, joka voittaa maailman kolme parasta ihmispelaajaa kolmen pelin otteluissa, saa kymmenen tuhannen dollarin palkinnon. Palkinto myönnetään, jos voitto tapahtuu ennen vuotta 2020.


title: Arimaa (peli)

text: Arimaata pelataan shakkilaudan kaltaisella 8×8 ruudun laudalla, jonka neljä ruutua, c3, f3, c6 ja f6 ovat "ansaruutuja". Kummallakin pelaajalla, kullalla ja hopealla, on kuusitoista nappulaa. Vahvimmasta heikoimpaan lueteltuna nappulat ovat: elefantti (), kameli (), kaksi hevosta (), kaksi koiraa (), kaksi kissaa () ja kahdeksan jänistä (). Shakkinappuloita käytettäessä näitä vastaavat järjestyksessä kuningas, kuningatar, tornit, lähetit, ratsut ja sotilaat.


title: Arimaa (peli)

text: Pelin tarkoituksena on saada vietyä oma jänis laudan toiselle puolelle, vastustajan kotiriville eli "maaliin". Kulta voittaa siirtämällä jäniksensä laudan kahdeksannelle riville, hopea voittaa siirtämällä jäniksensä laudan ensimmäiselle riville. Koska jänisten siirtely kuitenkin on vaikeaa laudan ollessa täynnä nappuloita, välillinen tavoite on vastustajan nappuloiden lyöminen työntämällä tai vetämällä ne ansaruutuihin.


title: Arimaa (peli)

text: Pelin alussa lauta on tyhjä. Kulta aloittaa sijoittelemalla kaikki kuusitoista nappulaansa mihin tahansa haluamaansa järjestykseen ensimmäiselle ja toiselle riville. Hopea katsoo kullan nappuloiden järjestyksen ja asettelee sitten omat nappulansa riveille seitsemän ja kahdeksan. Oikealla oleva kuva näyttää yhden mahdollisen aloitusjärjestyksen.


title: Arimaa (peli)

text: Kun nappulat on aseteltu laudalle, kulta aloittaa ensimmäisen siirtonsa. Siirto koostuu vähintään yhdestä ja korkeintaan neljästä askeleesta. Jokaisella askeleella pelaaja voi siirtää yhtä omaa nappulaansa yhden ruudun vasemmalle, oikealle, eteenpäin tai taaksepäin. Jänikset eivät voi ottaa askelta taaksepäin; muuten kaikki nappulat liikkuvat keskenään samalla tavalla. Siirron askeleet voidaan keskittää yhdelle nappulalle tai jakaa useammalle nappulalle missä järjestyksessä tahansa. Siirron on muutettava pelitilannetta: pelaaja ei voi esimerkiksi ottaa nappulalla yhtä askelta eteen ja sitten yhtä taakse näin käytännössä ohittaen koko siirron.


title: Arimaa (peli)

text: Toinen kuva, joka on myös yllä näkyvästä pelistä , auttaa selittämään jäljellä olevat säännöt.


title: Arimaa (peli)

text: Pelaaja voi käyttää kaksi askelta siirtääkseen vastustajansa nappulaa omalla, vahvemmalla nappulallaan, joka on vastustajan nappulan vieressä. Koira voi esimerkiksi siirtää kissaa tai jänistä, mutta ei toista koiraa, hevosta, kamelia tai elefanttia. Voimakkaampi nappula voi "vetää" tai "työntää" vieressään olevia heikompia nappuloita. Vedettäessä voimakkaampi nappula (vetäjä) siirtyy tyhjään ruutuun ja heikompi (vedettävä) siirtyy ruutuun, jossa voimakkaampi nappula oli. Vastustajan jäniksiä saadaan siirtää myös taaksepäin, vaikkeivät ne itse niin pystykään tekemään. Hopean elefantti ruudussa d5 voisi siirtyä d4:ään, c5:een tai e5:een ja vetää kultaisen hevosen d6:sta d5:een. Työnnettäessä heikompi nappula siirretään vieressään olevaan tyhjään ruutuun ja vahvempi nappula siirtyy ruutuun, jossa heikompi nappula oli. Kultainen elefantti d3:ssa voisi työntää hopeisen jäniksen d2:sta e2:een ja siirtyä sitten itse d2:een. Jänistä ei voitaisi työntää d1:een, c2:een tai d3:een, koska nämä ruudut eivät ole tyhjiä. Vetämisen ja työntämisen ei tarvitse tapahtua vastustajan nappulasta poispäin tai sitä kohti, vaan L-kirjaimen muotoinenkin veto tai työntö on sallittu.


title: Arimaa (peli)

text: Omia nappuloita ei voida vetää tai työntää. Nappula ei myöskään voi vetää ja työntää samanaikaisesti. Esimerkiksi kultainen elefantti ei voi yhtä aikaa sekä työntää hopeista jänistä d2:sta e2:een että vetää hopeista jänistä c3:sta d3:een. Elefanttia ei voida vetää tai työntää, sillä mikään nappula ei ole sitä vahvempi.


title: Arimaa (peli)

text: Vastustajan vahvemman nappulan vieressä (missä tahansa neljästä pääilmansuunnasta) oleva nappula on "jäätynyt" (engl. "frozen"), jos sen vieressä ei myös ole omaa nappulaa. Myös jäätynyt nappula jäädyttää vastustajan vielä heikomman nappulan. Hopeinen jänis a7:ssä on jäätynyt, mutta d2:ssa oleva jänis voi liikkua, sillä sen vieressä on toinen hopeinen nappula. Samalla tavalla myös kultainen jänis b7:ssä on jäätynyt mutta kultainen kissa c1:ssä ei ole. A6:ssa ja b6:ssa olevat koirat eivät jäädytä toisiaan, sillä ne ovat yhtä vahvoja. Elefantti ei ikinä jäädy, sillä mikään ei ole sitä vahvempi, mutta se voi silti joutua saarroksiin (lue lisää englanninkielisestä Wikikirjastosta).


title: Arimaa (peli)

text: Ansaruutuun joutuva nappula on lyöty ja joutuu pois pelistä, ellei ansaruudun vieressä (jossakin neljästä pääilmansuunnasta) ole toista omaa nappulaa. Jos hopea on siirtovuorossa oheisessa pelissä, hän voi lyödä kultaisen hevosen d6:sta työntämällä sen c6:een d5:ssä olevalla elefantillaan. Ansaruudussa oleva nappula tulee lyödyksi myös silloin, jos sen vieressä olevat omat nappulat siirtyvät pois. Jos siis esimerkiksi hopeinen jänis c4:stä ja hopeinen hevonen c2:sta siirtyvät pois, vapaaehtoisesti tai vastustajan vetäminä tai työntäminä, hopeinen jänis c3:ssa joutuu lyödyksi.


title: Arimaa (peli)

text: Nappula voi vapaaehtoisesti siirtyä ansaruutuun, vaikka tulisikin lyödyksi. Vetämisen toinen vaihe saadaan myös suorittaa, vaikka vetävä nappula tulisikin ensimmäisellä askeleellaan lyödyksi. Hopea voisi esimerkiksi siirtää jäniksensä f4:stä g4:ään ja sitten hevosen f2:sta f3:een, jolloin hevonen tulee lyödyksi, ja silti vetää kultaisen jäniksen f1:stä f2:een osana siirtoaan.


title: Arimaa (peli)

text: Jos kuvatussa pelissä olisi kullan vuoro, hän voittaisi kolmella askeleella. Ensin a6:ssa oleva koira työntäisi jäniksen a7:stä a8:aan. A7:ssä koira vapauttaisi b7:ssä olevan jäädytyksestä jäniksen, joka siirtyisi b8:aan voittaen.


title: Arimaa (peli)

text: Peli voi päättyä muillakin tavoilla kuin jäniksen pääsyllä maaliinsa.


title: Arimaa (peli)

text: 1.7.2008 sääntöjä muutettiin siten, että tasapeli ei ole käytännössä enää mahdollinen.


title: Arimaa (peli)

text:
Jos pelaaja ei vuoronsa alussa voi siirtää tai jos kaikki mahdolliset siirrot johtavat saman aseman toistumiseen kolmannen kerran, hän häviää "immobilisaatiolla".
Jos pelaajan kaikki jänikset on syöty, hän häviää "eliminaatiolla".


title: Arimaa (peli)

text: Siirto, joka johtaa viimeisen oman jäniksen menettämiseen, voittaa, jos se lyö myös vastustajan viimeisen jäniksen, vaikka oma jänis tulisi lyödyksi aikaisemmallakin askeleella. Sen sijaan se häviää, vaikka se johtaisi vastustajan immobilisaatioon, kuten myös vastustajan immobilisoiminen, jos siirron seurauksena vastustajan jänis jää maaliin. Jos vastustajan jänis saman siirron aikana sekä työnnetään tai vedetään maalirivilleen että poistetaan sieltä joko vetämällä tai työntämällä, peli jatkuu.


title: Arimaa (peli)

text: Koska lyöminen on mahdollista vain saamalla vastustajan nappula ansaruutuun (esim. c6), jonka viereisissä ruuduissa (c5,b6,d6,c7) hänellä ei ole nappuloita ja toisaalta vain tällaisesta ruudusta nappula voi joutua ansaruutuun, on näiden ruutujen hallinta tärkeää. Ansaruudun vieressä oleva elefantti tekee mahdottomaksi lyömisen tähän ansaan, sillä elefanttia ei voida vetää eikä työntää. Kaksi mitä tahansa nappulaa naapuriruuduissa suojaavat ansan siirron ajaksi, elleivät vastustajan nappulat sijaitse täysin optimaalisesti. Alussa kumpikin hallitsee oman kenttäpuoliskonsa ansoja, mutta pelin edetessä ansaruutujen hallinnasta kehkeytyy kilpailu, jonka johdosta tilanne voi hyvin olla jopa sellainen, että kaikkien neljän ansan ympärillä on kummankin pelaajan nappuloita ja lyöminen siis väliaikaisesti mahdotonta.


title: Arimaa (peli)

text: Pääsääntöisesti kannattaa myös pitää nappulansa lähekkäin, sillä kiinni toisissaan olevat omat nappulat eivät koskaan ole jäätyneitä – jäniskin vapauttaa vastustajan elefantin jäädyttämän nappulan sen viereen siirtyessään. Muista erillään oleva nappula joutuu helposti ensin jäädytetyksi ja sitten lyödyksi. Elefantti on tässä suhteessa poikkeus, sillä sitä ei voida jäädyttää. Elefantti on erittäin tärkeä nappula, joka ottaa ainakin yhden askeleen keskimäärin noin joka toisessa siirrossa. Se kannattaa liikkuvuuden takaamiseksi pitää melko keskellä, jotta se ehtii yhdessä vuorossa minkä tahansa ansan viereen turvaamaan sen laudan kahdeltatoista keskimmäiseltä ruudulta.


title: Arimaa (peli)

text: Hyvä nyrkkisääntö on pyrkiä hyökkäämään täsmälleen yhtä arvoa alemman nappulan kimppuun ja varomaan yhtä arvoa ylempiä. Koiralla pyritään tämän mukaan lähelle vastustajan kissoja ja kauas hänen hevosistaan. Vastaavasti, jos vastustajan hevonen on mahdollista jäädyttää (ja sen jälkeen pyrkiä kuljettamaan ansaan) yhtä hyvin kamelilla kuin elefantilla, kannattaa käyttää kamelia tähän. Elefantin voimasta osa menee hukkaan hevosen kanssa; toisella puolen lautaa se kykenisi mahdollisesti hyökkäämään kameliakin vastaan.


title: Arimaa (peli)

text: Kokemus on osoittanut, että elefantilla kannattaa pelin alkupuolella hyökätä, kun taas kissoja ei yleensä kannata siirtää kolmatta riviä pitemmälle. Muiden nappuloiden suhteen ei ole näin selviä suuntaviivoja. Alkuasemasta ja pelityylistä riippuen myös hevosilla usein hyökätään ja kameli pidetään puolustustehtävissä vastustajan hevosia torjumassa silti varoen, ettei se joudu elefantin saaliiksi. Koirien tehtävä on ehkä eniten alkuasemasta riippuvainen. Vaikka pelin tavoite onkin saada jänis maaliin, ei sillä alussa yleensä kannata edetä, koska se on helppoa saalista eikä se pääse perääntymään. Jäniksiä on kuitenkin kahdeksan, ja eteneminen vaikkapa kamelin tai hevosen vapauttamiseksi voi olla perusteltua lyödyksi tulemisen uhallakin. Jäniksellä eteneminen on järkevintä reunimmaisilla sarakkeilla.


title: Arimaa (peli)

text:
Edellä mainituista nappuloiden ominaisuuksista johtuu käytettyjen alkuasemien jonkinasteinen vakiintuneisuus. Alla olevassa kulta käyttää edelleen yleisimmin käytettyä keksijänsä (oik. Toby Hudson) mukaan nimettyä symmetristä "99of9"-asetelmaa ja hopea vastaa huippupelaajien nykyisin suosimaan tapaan symmetrian rikkovalla avauksella. Tämä on tavanomaista, sillä hopea voi reagoida kullan alkuasemaan pannessaan omat nappulansa laudalle, mikä on hyvin tarkkaan sopiva kompensaatio siitä, että kulta on nyt siirtovuorossa. Ero eri värien voittamien pelien määrässä ei ole tilastollisesti merkittävä
Kuten edellä mainittiin, on elefantti syytä olla keskellä sekä jänikset takarivillä ja reunasarakkeella. Kissojen ja koirien kannattaa pysytellä turvassa; omien ansojen hallintaan niitä voidaan kuitenkin hyvin käyttää. Hevosten on oltava hyökkäysvalmiudessa. Pelin alkuaikoina kaikki jänikset olivat tavallisesti takarivissä, mutta nykyään kaksi niistä on lähes aina reunimmaisilla sarakkeilla. Tähän ei ole niinkään syynä se, että niitä siellä niin kipeästi tarvittaisiin, vaan että arvokkampaa nappulaa ei kannata näille huonoimmille ruuduille panna, takarivin keskimmäiset ruudut vapautuvat tärkeämpään käyttöön ja puolustus pysyy yhtenäisenä. Ansan takana olevaa nappulaa ei ole aiheellista siirtää toisin kuin hevosia, joten elefantin ottaessa yhden keskustaruudun jäävät toisen keskustaruudun lisäksi eturivistä ruudut b2 ja g2 hevosten käyttöön, jotka kulta niihin sijoittaakin. Kamelin pitää varoa elefanttia alkupelissä, ja sen voi jättää takariviinkin. Tässä se kuitenkin on edessä ja ainoat eturivin jänikset ovat reunoilla. Kissat ja koirat ovat ruuduilla c2,d1,e1 ja f2. Niiden järjestyksellä ei juuri ole väliä, alkuperäinen 99of9 oli tällainen, mutta samaa nimeä käytetään yhtä lailla, on ansojen takana sitten kissoja tai koiria.


title: Arimaa (peli)

text:
Hopean alkuasetelmassa eturivissä on neljä jänistä eturivissä ja kameli sivustassa. Hopea asettaa elefanttinsa eri sarakkeelle kuin kulta – jos ne olisivat vastakkain, niin kulta saisi helpon edun siirtämällä elefanttiaan koko matkan blokaten vastustajan.
Pelin kehittyessä alkuasetelmat ovat vakiintunet näiden kaltaisiksi: jos kulta käyttäisi epäsymmetristä avausta voisi hopea reagoida tähän; sama ei päde toisinpäin. Tavallisimmat kullan avaussiirrot ovat elefantti kolme ruutua eteenpäin ja saman laidan hevonen yhden tai elefantti kaksi ja kumpikin hevonen yhden. Tämän pidempää avausteoriaa tuskin arimaahan tuleekaan, seuraavassa esitetyistä syistä.


title: Arimaa (peli)

text: Monet osatekijät tekevät arimaasta vaikean tietokoneohjelmille. Koska vahvojen tietokoneshakkiohjelmien kehittämisessä on nähty niin paljon vaivaa, on tärkeää ymmärtää, miksi shakissa toimivat tekniikat eivät ole arimaassa yhtä tehokkaita.


title: Arimaa (peli)

text: Parhaat shakkiohjelmat käyttävät raakaa laskentavoimaa ("brute-force"-tekniikka) sekä materiaalitasapainoa painottavaa arviointifunktiota. Shakkiohjelmat tutkivat erittäin monia siirtoja, mutta ihmisiin verrattuna niiden arviointikyky siitä, kumpi siirtosarjan päätteeksi on voitolla, on huono, ellei toisella pelaajalla ole enemmän nappuloita kuin toisella. Arimaa-ohjelmat toimivat samalla periaatteella, mutta tulokset eivät käytännössä ole yhtä hyviä.


title: Arimaa (peli)

text: Kun brute-force-hakua käytetään Arimaassa, hakusyvyyttä rajoittaa mahdollisten siirtojen valtava määrä vuoroa kohden. Arimaassa pelaajalla on lähes yhtä monta vaihtoehtoa "askelta" kohden kuin hänellä on shakissa "siirtoa" kohden. Siten 16 puolisiirron syvyyteen hakeva shakkiohjelma näkee kahdeksan vuoron päähän shakissa, mutta vain kaksi siirtoa (kahdeksan vuoroa) arimaassa.


title: Arimaa (peli)

text: Brute-force-haun syvyys shakissa lähes kaksinkertaistuu käyttämällä alfa-beta-karsintaa, jonka avulla ohjelma voi todeta jonkin siirron olevan toista parempi käymättä heikomman siirron kaikkia jatkovaihtoehtoja läpi. Jos vastustaja voi murskata jonkin siirron jollakin tietyllä vastasiirrolla, muita vastasiirtoja on turha tutkia ja haku voidaan katkaista, mikä nostaa hakunopeutta merkittävästi. Arimaassa siirtovuoro kuitenkin vaihtuu neljän askeleen välein, mikä vähentää edellä kuvattujen katkaisusiirtojen määrää siirto siirrolta -haussa. Tosin järjelliset siirrot voidaan lähes aina siirtää usealla eri askelyhdistelmällä, minkä johdosta on järkevämpää valita brute-force-laskentaan, ja täten siis myös alfa-beta-karsintaan, perusyksiköksi ("ply") koko neljän askeleen siirto eikä yksittäistä askelta. Järjellisiä siirtoja, joita ei voi nopeasti hylätä ja joiden kohdalla siis alfa-beta-karsinnasta on vain vähän hyötyä, Arimaassa on arviolta kymmenkertaisesti shakkiin verrattuna.


title: Arimaa (peli)

text: Alfa-beta-karsinnan hyödyllisyys riippuu voimakkaasti siitä, missä järjestyksessä se siirtoja tutkii. Hyvät siirrot täytyy tutkia ennen huonoja siirtoja, jotta huonot siirrot voitaisiin nopeammin hylätä. Esimerkiksi shakissa erityisesti shakkaaminen ja lyöminen ovat usein paljon muita siirtoja parempia. Arimaa-ohjelmissa alfa-beta-karsinta ei tarjoa vastaavaa hyötyä, sillä lyönnit ja maaliuhkaukset ovat harvinaisempia. Vuoteen 2007 mennessä Arimaa.comissa pelatuissa pisteytetyissä peleissä vain kolme prosenttia siirroista johti lyömiseen, mikä on merkittävästi vähemmän kuin shakissa, jossa 19 prosenttia siirroista on lyöntejä.


title: Arimaa (peli)

text: Useimmissa arimaan sellaisissa tilanteissa, erityisesti pelin alussa, joissa laudalla on paljon nappuloita, taitava pelaaja voi välttää menettämästä nappuloita ainakin kahden vuoron ajan. Shakkiin verrattuna arimaa sallii kummankin pelaajan viivyttää lyöntejä pidempään. Shakin ensimmäisen lyönnin vuoron mediaani on 6, kun arimaassa se on vasta vuoro 12. Arimaassa kamppailu on asemallisempaa kuin shakissa ja sen idea on yrittää tehdä lyönneistä väistämättömiä tulevaisuudessa. Tämän vuoksi on tärkeää pystyä materiaalista riippumatta sanomaan, kumpi on voitolla. Niinpä tietokoneiden vahvuus, miljoonien asemien tutkiminen, ei ole yhtä merkittävä kuin niiden heikkous, voitolla olevan osapuolen päättäminen muilla kuin vain materiaaliin pohjautuvilla menetelmillä.


title: Arimaa (peli)

text: Arimaa-ohjelmien heikkous avauksissa korostuu entisestään, kun huomioidaan, että aloitusasemat ovat pelaajien valittavissa. Shakissa aloitusasema pysyy samana, joten ohjelmille on mahdollista tehdä etukäteen avauskirjastoja, joiden ansiosta ne tietävät parhaat linjat ja tekevät jopa yli kymmenen siirtoa ennen kuin alkavat "ajatella" itsenäisesti. Ihmisetkin opettelevat avauksia, mutta kykenevät siihen tietokoneita rajoitetummin. Arimaassa on kuitenkin miljoonia mahdollisia avausasemia, joten ohjelmilla ei aluksi ollut lainkaan avauskirjastoa. Viime vuosina avausasemien suhteen on opittu tiettyjä periaatteita, joiden perusteella mielekkäitä avausasemia on vain joitain kymmeniä, jotka nekin muistuttavat melko lailla toisiaan. Kuitenkin jo parin-kolmen siirron jälkeen jokaiseen siirtoon sisältyvien neljän askeleen ja avausasemien pienten eroavaisuuksien johdosta nappulat sijaitsevat käytännössä joka pelissä eri lailla, joten avausten ulkoa opettelusta ei ole hyötyä.


title: Arimaa (peli)

text: Pelin edetessä vaihdot ja jänisten eteneminen tekevät siitä avoimempaa ja taktisempaa. Näissä tilanteissa Arimaa-ohjelmilla on puolellaan se etu, että ne voivat nähdä taktisia vaihtoehtoja, joita ihmiset eivät huomaa. Konservatiivisesti pelaamalla ihmisten on kuitenkin yleensä mahdollista välttää avoimia asemia ja pitää peli strategisissa asemissa, joissa tietokoneet eivät pärjää. Konservatiivista pelaajaa vastaan aseman avaaminen on lähes mahdotonta, kun taas shakissa se on vain vaikeaa. Vahvasti puolustuskannalla oleva vastustaja voidaan voittaa vain kerryttämällä pieniä, pitkän tähtäimen voittoja, joita tietokoneohjelmat eivät ymmärrä kovin hyvin.


title: Arimaa (peli)

text: Eräs tietokoneshakissa käytetty, mutta arimaassa toimimaton tekniikka ovat loppupelitietokannat. Shakkipelit päätyvät toisinaan ratkaisun kannalta epäselvään tilanteeseen, jossa on vain vähän nappuloita jäljellä: esimerkiksi kuningas, ratsu ja sotilas vastaan kuningas ja torni. Takautuvaa analyysiä käyttäen on mahdollista rakentaa täydellinen taulukko oikeista siirroista tällaisissa tilanteissa. Ohjelman tarvitsee vain hakea oikea siirto tietokannasta sen sijaan että se joutuisi itse laskemaan, mikä antaa sille etulyöntiaseman ihmistä vastaan. Arimaa sen sijaan päätyy vastaavaan loppupeliin vain harvoin. Tasavahvojen nappuloiden vaihtaminen on arimaassa harvinaisempaa kuin shakissa, joten kun paljon nappuloita on lyöty, tilanne on epäselvä vain harvoin. Keskimääräisessä arimaa-pelissä tehdään vain kahdeksan lyöntiä (shakissa seitsemäntoista) ja parhaat ihmispelaajat voivatkin usein voittaa parhaat arimaa-ohjelmat menettämättä yhtäkään nappulaa kuten tapahtui vuoden 2007 haasteottelun viidennessä pelissä.


title: Arimaa (peli)

text: Koska perinteiset tekniikat, joilla tietokoneet pelaavat lautapelejä, toimivat arimaassa vain nimeksi, Omar Syed toivoo, että ohjelmoijat joutuisivat käyttämään tekoälytekniikoita luodakseen vahvan arimaata pelaavan ohjelman. Maailmanmestaruustason shakkiohjelmia kehitettäessä on keksitty useita hyviä pelitekniikoita, mutta nämä tekniikat eivät ole luonteeltaan tekoälyä. Gon tavoin parhaatkin uudemmassa konnektionistisessa tekoälytutkimuksessa käytetyt ja esimerkiksi backgammonissa parhaaksi osoittatuneet neuroverkkotekniikkaa käyttävät ohjelmat häviävät selvästi tavanomaista ohjelmointitekniikkaa käyttäville ohjelmille. Syedin tavoitteena on, että arimaata pelaamaan kehitetyt tekniikat auttaisivat tekoälytutkimusta yleisestikin. Toistaiseksi menestys tällä saralla on ollut vaatimatonta, itse asiassa ihmisten paremmuus ohjelmiin verratuna on jatkuvasti vain kasvanut.


title: Arimaa (peli)

text: Syed myöntää, että hänen ihminen vastaan kone -haasteensa luottaa vahvan ohjelman luomisen vaikeuteen. Vuosittaisessa haasteessa ohjelmia ajetaan tavallisilla, normaalitehoisilla Syedin valitsemilla kotimikroilla sellaisina kuin ne ovat kaupasta saatavilla. Haasteeseen ei voida osallistua ohjelmilla, jotka vaativat kalliita moniprosessorijärjestelmiä tai kokonaan omanlaistaan laitteistoa kuten Deep Blue -shakkitietokone, vaikka Deep Blue arimaan innoittajana olikin. Ohjelmien kehittämisessä voi silti käyttää suurempaakin laskentatehoa hyödyntäviä koneita.


title: Arimaa (peli)

text: Arimaa-haaste on pelattu toistaiseksi kahdeksan kertaa. Ennen kolmatta ottelua Syed muutti haastetta siten, että ohjelman piti nyt, ihmispelaajien psyykkisen paineen vähentämiseksi, voittaa kaksi peliä kolmesta kaikkia kolmea ihmisvastustajaansa vastaan. Syed etsi myös ulkoista sponsoritukea pystyäkseen järjestämään isompia palkintosummia.


title: Arimaa (peli)

text: David Fotland, joka on tunnettu Many Faces of Go -ohjelmastaan, voitti viisi ensimmäistä Arimaa-ohjelmien turnausta. Sen jälkeen on voittanut ohjelma vaihtunut joka vuosi. Ottelun palkintorahoista on ohjelma joka vuosi hävinnyt selvästi. Vuonna 2007 tietokone hävisi kahdeksan peliä yhdeksästä voittaen vain pelin, jossa alkuperäinen ihmispelaaja oli jouduttu vaihtamaan heikompaan pelaajaan. Erään pelin tietokone hävisi, vaikka vastustaja oli vapaaehtoisesti luopunut kamelistaan, mitä voidaan verrata lähes siihen, että shakissa toinen pelaaja luopuisi kuningattarestaan. Toistaiseksi jokaisena vuonna edellistä vuotta heikommin pisteytetyt ihmispelaajat ovat menestyneet tietokoneita vastaan. Enimmäkseen ilmiö selittyy sillä, että yhä useammat ja useammat pelaajat ovat opetelleet pelaamaan peliä. Kuitenkin myös parhaiden pelaajien ylivoima verrattuna heikoimpiin sellaisiin pelaajiin, jotka vielä helpohkosti pystyvät parhaatkin ohjelmat voittamaan, on sekin kasvanut. Tämä näyttäisi viittaavan siihen, että ihmisten ja koneiden ero Arimaassa kasvaa ihmisten hyväksi.


title: Arimaa (peli)

text: Omar Syed pani Yhdysvalloissa patenttihakemuksen arimaasta vireille 13. lokakuuta 2003, ja se hyväksyttiin 3. tammikuuta 2006. Syedillä on myös Yhdysvalloissa tavaramerkki Arimaa-nimelle.


title: Arimaa (peli)

text: Syed on ilmoittanut, ettei hän halua rajoittaa Arimaan epäkaupallista käyttöä ja onkin julkaissut "The Arimaa Public License" -nimisen lisenssin tarkoituksenaan "tehdä Arimaasta mahdollisimman suurelta osin public domainia pelin kaupallisia käyttömahdollisuuksia silti suojellen". Tämän lisenssin piirissä ovat sekä patentti että tavaramerkki.


title: B’Day

text: B’Day on yhdysvaltalaisen R&B-laulaja Beyoncén toinen studioalbumi, joka julkaistiin Yhdysvalloissa 5. syyskuuta 2006. Siitä on myös julkaistu uusintapainos "B’Day Deluxe Edition".


title: B’Day

text: Standard Edition


title: Alan Bond

text: Alan Bond (s. 1944) on brittiläinen raketti-insinööri ja Reaction Engines -yhtiön toimitusjohtaja. Hänen hankkeitaan ovat tähtienvälistä miehittämätöntä avaruusasemaa koskeva Daedalus-projekti, Blue Streak -ohjus, brittiläinen avaruussukkulaversio HOTOL ja Skylon-avaruusalus.


title: Alan Bond

text: Alan Bond on työskennellyt 20 vuotta Yhdistyneen kuningaskunnan ydinvoimaviraston Culham-laboratoriossa ydinfuusion parissa.


title: Jason X

text: Jason X on vuonna 2001 valmistunut yhdysvaltalainen kauhuelokuva. Elokuvan on ohjannut James Isaac ja pääosissa ovat Kane Hodder ja Lexa Doig. Elokuva on Perjantai 13. -elokuvasarjan kymmenes osa. Jason X on neljäs ja viimeinen elokuva, jossa Kane Hodder näyttelee Jasonia.


title: Jason X

text: Elokuva alkaa, kun Jason Voorhees on saatu kiinni ja viedään Camp Crystal Laken tutkiumuslaitokseen. Hänelle tehdään kokeita ja lopuksi laitetaan kahleisiin. Kun tutkimuslaitoksen eräs tiedemiehistä menee armeijan joukkojen kanssa katsomaan Jasonia, yrittää Jasonin tutkimusta johtanut tutkija Rowan LaFontaine estää heitä ja puhua heille järkeä, mutta turhaan. Eristetyssä tilassa (missä Jason on) vetää yksi sotilaista kankaan pois Jasonin päältä, mutta kankaan alla onkin häntä vahtinut vartija. Jason yllättää heidät ja tappaa jokaisen. Rowan pakenee Jason kannoillaan kryoniikka (syväjäädytys) kammioon. Rowan onnistuu lukitsemaan Jasonin kammioon ja jäädyttämään hänet, mutta Jason ehtii iskeä machetensa oven läpi Rowaniin. Rowan ei ehdi kuolla, sillä aukosta tullut kaasu jäädyttää hänetkin.


title: Jason X

text: 400 vuotta myöhemmin vuonna 2455, tulevaisuuden ihmiset saapuvat saastuneeseen maahan ja löytävät molemmat jäädytettyinä. He vievät Rowanin ja Jasonin avaruusasemaan. He parantavat Rowanin, mutta Jason todetaan kuolleeksi. Rowan varoittaa heitä Jasonista, mutta jälleen kerran turhaan, sillä Jason herää henkiin ja aloittaa tappamisen. Avaruusaseman vartijat ryhtyvät pysäyttämään Jasonia, mutta Professori Lowe haluaa hänet elävänä. Vartijat eivät kuitenkaan kuuntele ja lähtevät tappamaan Jasonin. Jason kuitenkin tappaa heidät. Aseman eloonjääneet päättävät lähteä avaruusaluksilla pakoon, mutta Jason tuhoaa senkin suunnitelman ja tappaa osan heistä.


title: Jason X

text: Eloonjääneet alkavat olla toivottomia, mutta androidi KM-14 käy Jasonin kimppuun ja voittaa tämän. Hänen kehonsa vaurioituu todella pahasti ja Jason kuolee. Kuitenkin hän kaatuu pöydälle, joka pystyy kehittyneellä teknologialla parantamaan vaikeitakin vammoja ja näin syntyy uusi ”Super-Jason”. Super Jason käy eloonjääneiden kimppuun ja tappaa heistä pari. Muut yrittävät paeta avaruusalukseen, joka saattuu olemaan lähellä. Super Jason kuitenkin seuraa ja on pääsemässä alukseen, mutta eräs heistä pidättelee Jasonia, kunnes muut pääsevät pakoon. Avaruusasema räjähtää ja Super Jason palaa maan ilmakehässä. Hänen muuttunut maskinsa putoaa erääseen järveen ja taustalla soi tuttu Perjantai 13. -elokuvasarjan tuttu kuiskaava ääniefekti.


title: Jason X

text: Jason on säälimätön sarjamurhaaja, jonka tulevaisuuden ihmiset löysivät syväjäädytettynä ja veivät avaruusasemalle. Kun Jason suli, hän aloitti tappamisen. Erään henkilön sanoma osui oikeaan: "Hän on Jason Voorhees, pysäyttämätön tappokone".


title: Jason X

text: Kun Jason jäi alakynteen tapellessaan androidia vastaan ja hänen ruumiinsa vaurioittui todella pahasti ja hänessä ei näkynyt minkäänlaisia elonmerkkejä. Hän kuitenkin kaatui konepöydälle, jolla pystyi parantamaan vakavia vammoja. Hänestä tuli lähes kuolematon Super Jason, jonka keho on robottimaisemman näköinen ja maski ei muistuta enää jääkiekkomaskia. Super Jason kuoli palaessaan maan ilmakehässä ja hänen maskinsa putosi erääseen järveen.


title: Jason X

text: Rowan on samalta ajalta kuin Jason. Hän onnistui houkuteltua Jasonin jäädytyskammioon ja jäädyttämään hänet, mutta Jason ehti iskeä machetensa oven läpi Rowaniin. Rowan ei ehtinyt kuolla, sillä aukosta kaasu jäädytti myös hänetkin.


title: Jason X

text: Tulevaisuuden ihmiset sulattivat ja paransivat Rowanin, kun hän heräsi yritti Rowan varoittaa heitä Jasonista, muuta turhaan. Myöhemmin tulevaisuuden ihmiset pelastivat hänet monta kertaa. Rowan jäi eloon täpärästi.


title: Jason X

text: Ikä-kohta kertoo näyttelijän iän nykypäivänä "(päivitä ikä tarpeessa)"


title: Ajanlaskukiista (Suomen ortodoksinen kirkko)

text: Kiistaa kärjisti Venäjän kirkon tiukka sitoutuminen vanhaan ajanlaskuun ja Suomessa tunnettu epäluulo Moskovan patriarkaattia kohtaan, sillä sen arveltiin olevan neuvostohallinnon käskyvallassa. Lisäksi Suomen tuolloinen ortodoksinen arkkipiispa Serafim (Aleksander Lukjanov) oli ehdottoman uskollinen Venäjän kirkolle.


text: Kun tsaarin hallinto vuonna 1899 antoi Helmikuun manifestin, se herätti voimakkaita tunteita myös suomalaisten ortodoksien keskuudessa. Eräs vastareaktio oli ryhtyä hiljalleen puuhaamaan muusta Suomesta poikkeavan juliaanisen ajanlaskun eli niin sanotun "vanhan luvun" vaihtamista gregoriaaniseen, koska käytännöllisten ongelmien lisäksi tsaarinvallan suosima vanha ajanlasku koettiin osaksi venäläistämistä.


text: Hanke jäi vielä keskusteluasteelle, koska vuoteen 1904 hallinneen, venäläistäjänä pidetyn arkkipiispa Nikolaj'n ankara hallintotapa esti kaikki uudistukset. Kun edeltäjäänsä suvaitsevampi arkkipiispa Sergij astui virkaan, asia voitiin tuoda uudelleen esille. Varsinaisena lähtölaukauksena ajanlaskukiistalle voidaan pitää Marraskuun manifestia.


text:
Suomen itsenäistyessä joulukuussa 1917 Suomen ortodoksisen kirkon yhteys Venäjän kirkkoon koettiin monin tavoin hankalaksi. Piispanvirka oli venäläisten hallussa ja Suomen ortodoksinen kirkko oli edelleen täysin venäläinen virastolaitos. Kirkkokunnan toimintaa säätelivät vuosina 1883–1906 annetut viisi asetusta. Suomen ortodoksisessa hiippakunnassa korkeinta hengellistä valtaa käytti Viipurin Hengellinen konsistori, jota johti apulaispiispa Serafim, koska arkkipiispa Sergij oli jo loppukesällä 1917 nimitetty Vladimirin piispaksi.
Maaliskuun vallankumouksen jälkeen senaattori E. N. Setälän aloitteesta oli perustettu erityinen kirkolliskomitea tutkimaan ortodoksisen hiippakunnan asioita. Komitean puheenjohtajaksi senaatti nimitti katedraalirovasti Mihail Kasanskin ja jäseniksi rovastit Sergei Okulov ja Sergei Solntsev, maallikkojäseniksi kansakoulunopettaja Jaakko Härkösen ja kansakouluntarkastaja Aleksanteri Sadovnikovin. Kaikki nimitetyt kuuluivat hiippakunnan suomalaiskansallisiin piireihin.


text: Kaikkein vaikeimmaksi ongelmaksi koettiin kuitenkin ajanlaskutapa.


text: Käytännön syistä vanhan juliaanisen ajanlaskun noudattaminen olisi tehnyt Suomen ortodoksisen kirkon asemasta liian vaikean, koska valtaosa maasta käytti gregoriaanista ajanlaskua, joten itsestään selvää oli, että siirryttiin läntiseen ajanlaskuun, tarkkaan ottaen sitä täydellisesti noudattavaan niin sanottuun meletiaaniseen kalenteriin; kalenteri vastasi tarkasti gregoriaanista.


text: Alun alkaenkin ongelmaksi Suomessa muodostui se, etteivät tietyt vanhoilliset ja varsin vaikutusvaltaiset piirit hyväksyneet mitään muutoksia; syntyi niin sanottu ajanlaskukiista, jonka painopisteeksi kehittyi kuta kuinkin itsestään Valamon luostari.


text:
Lokakuussa 1917 Valamossa pidetty Suomen ortodoksisen kirkon kirkolliskokous hyväksyi ehdotuksen siirtymisestä uuteen ajanlaskuun eli meletiaaniseen (= gregoriaaniseen) kalenteriin, mutta päätökselle oli vielä silloin saatava Venäjän kirkon hyväksyminen.
15. elokuuta 1917 alkanut Venäjän kirkolliskokous oli vielä käynnissä, ja piispa Serafim, joka otti siihen osaa, lähetti joulukuussa 1917 Moskovasta sähkeen, jossa ilmoitti patriarkka Tihonin ja Pyhän Synodin antaneen luvan uuden kalenterin käyttöön niissä seurakunnissa, joissa seurakuntalaisten enemmistö niin halusi. Sanamuoto oli yksiselitteinen: päätösvallan siinä suhteessa piispa jätti vuosien 1883 ja 1905 asetuksen mukaisesti paikallisseurakuntien kirkonkokouksille.


text:
Patriarkka Tihon lähetti vahvistusukaasin, mutta yllättäen se olikin paljon monimielisempi: lupa uuden kalenterin käyttöön annettiin ""niitä varten, jotka niin halusivat"", eli sen saattoi tulkita siten, että uuden kalenterin käyttö olisi kerta kerralta harkittu poikkeustapaus. Äärimmilleen vietynä voitiin jopa väittää, ettei kalenteriasiaa olisi tarvinnut käsitellä kaikkia seurakuntalaisia velvoittavissa kirkonkokouksissa, koska patriarkan ukaasi antoi mahdollisuuden erityisjumalanpalvelusten toimittamiseen uuden kalenterin mukaan.
Suomalaiset tulkitsivat moniselitteistä ukaasia oman mielensä mukaisesti; päätökset uuden kalenterin käyttöön otosta tehtiin kirkonkokouksissa vuosina 1917–18 ja arkkipiispan tehtäviä tammikuussa 1918 hoitamaan määrätty piispa Serafim pääsääntöisesti vahvisti ne.


text:
Ensimmäisenä ehtivät päätöksen tehdä Sortavalan, Suistamon, Ilomantsin, Joensuun, Taipaleen, Korpiselän, Tiurulan, Palkealan, Salmin ja Mantsinsaaren seurakunnat jo vuoden 1917 loppupuolella, koska paineet uudistukseen olivat niissä erityisen suuret. Piispa Serafim mainitsi nämä seurakunnat erityisesti vahvistuspäätöksessään. Muutamaa kuukautta myöhemmin perässä tulivat vielä Suojärven, Annantehtaan, Pitkärannan, Käkisalmen, Lappeenrannan ja Turun seurakunnat. Ulkopuolelle jäi vielä toistaiseksi monia seurakuntia, esimerkiksi tuolloin hyvin venäläisvaltainen Helsinki.
Luostareissa uusi ajanlasku tahdottiin aluksi torjua täydellisesti; ne jäivätkin toistaiseksi ulkopuolisiksi tässä vaikeassa kysymyksessä. Suurin syy tähän lienee ollut se, että hyvin vaikeat kieli- ja kansalaisuuskysymykset olivat tuolloin etusijalla; luostarien pääkieli oli venäjä, ja vain osa munkeista ja nunnista oli Suomen kansalaisia. Tosin nämäkin asiat hoidettiin asianmukaisella tavalla.